title: Hampun eteerinen öljy

text: Kannabiksen kukinnon eteerinen öljy, tunnettu myös hampun eteerisenä öljynä, saadaan höyrytislaamalla kannabiskasvin (Cannabis sativa) kukkia ja ylimpiä lehtiä. Tätä eteeristä öljyä ei pidä sekoittaa hamppuöljyyn, hampunsiemenistä puristettuun öljyyn, jonka valmistukseen käytetään lajikkeita joissa on matala THC-pitoisuus, kuten Anka, Grag, Finola ja USO.


title: Hampun eteerinen öljy

text: Vaaleankellertävä hampun eteerinen öljy on herkästi haihtuva nestemäinen öljy, joka koostuu haihtuvista yhdisteistä, kuten monoterpeeneistä, seskviterpeeneistä, ja muista terpenoidien kaltaisista yhdisteistä. Öljyä valmistetaan pääosin Ranskassa ja Sveitsissä THC-pitoisuudeltaan sekä miedommista että vahvemmista kannabislajikkeista.


title: Hampun eteerinen öljy

text: Tätä eteeristä öljyä käytetään tuoksuna hajuvesissä, kosmetiikassa, saippuoissa ja kynttilöissä, sekä makuaineena pääosin karkeissa ja juomissa.


title: Hampun eteerinen öljy

text: Hampun naaras- ja hermafrodiittiyksilöistä saatavan kannabiskukan eteerisen öljyn pääsääntöisiin ainesosiin lukeutuu mm. seuraavia:


title: Jalkapallon Suomensarjan kausi 1969

text: Jalkapallon Suomensarjan kausi 1969 oli Suomen jalkapallon toiseksi korkeimman sarjatason kausi. Kausi pelattiin neljänä lohkona kaksinkertaisena sarjana. Lohkovoittajat pääsivät nousukarsintaan, jonka kaksi parasta nousi Mestaruussarjaan kaudeksi 1970. Kausi oli viimeinen, josta käytettiin Suomensarja -nimikettä. Seuraavasta kesästä lähtien toiseksi korken sarjataso tunnettiin nimellä II divisioona.


title: Jalkapallon Suomensarjan kausi 1969

text: Suomen jalkapallon sarjataulukoita


title: Confederación Nacional del Trabajo

text: Confederación Nacional del Trabajo (CNT) on Espanjassa toimivien anarkosyndikalististen ammattiliittojen keskusjärjestö. Barcelonassa vuonna 1910 perustettu CNT on yksi Kansainvälisen työväenliiton jäsenistä ja se on ollut yhteistyössä myös anarkistisen Federación Anarquista Ibérica -järjestön kanssa. CNT oli merkittävä yhteiskunnallinen vaikuttaja erityisesti 1930-luvulla ja Espanjan sisällisodan aikana.


title: Confederación Nacional del Trabajo

text: CNT kelpuuttaa jäsenikseen kaikki työläiset, työttömät ja opiskelijat, lukuun ottamatta "valtiollisten sortojärjestelmien" eli poliisin, armeijan ja erilaisten turvallisuuspalveluiden palveluksessa olevia. Myöskään työnantajat ja "muut riistäjät" eivät voi liittyä jäseniksi. CNT:n organisaation toiminta perustuu anarkismin periaatteiden mukaisesti suoraan demokratiaan.


title: Confederación Nacional del Trabajo

text: Vuonna 1910 toimintansa aloittanut CNT julistettiin laittomaksi kolmen vuoden ajaksi jo perustamisensa jälkeisenä vuonna. Sen jäsenmäärä kasvoi kuitenkin nopeasti ja 1919 liitolla oli jo noin 700 000 jäsentä. Samana vuonna CNT liittyi Kominterniin, mutta luopui yhteistyöstä kommunistien kanssa 1922 järjestön johtohahmoihin kuuluneen Ángel Pestañan Neuvostoliiton vierailullaan saamien kokemusten perusteella. Kominternistä eroamisensa jälkeen CNT lähti mukaan Berliinissä vuonna 1922 perustetun Kansainvälisen työväenliiton toimintaan, joka on anarkosyndikalististen ammattiliittojen kansainvälinen yhteenliittymä.


title: Confederación Nacional del Trabajo

text: Espanjan sisällissodan syttyessä heinäkuussa 1936 CNT:llä oli noin 1,5 miljoonaa jäsentä. Sodan aikana järjestö taisteli yhdessä muiden tasavaltalaisten kanssa kenraali Francon fasisteja vastaan. CNT:n jäseniä toimi sodan aikana myös toisen tasavallan ministereinä sekä muissa hallinnollisissa tehtävissä. Esimerkiksi maan historian ensimmäinen naisministeri Federica Montseny oli liiton jäsen.


title: Confederación Nacional del Trabajo

text: Osa Kataloniasta ja Barcelonan kaupunki kunnallisine palveluineen olivat sodan ajan CNT:n hallinnassa ja myös suuri osa muusta taloudellisesta toiminnasta oli kollektivisoitu. Alueella toimi anarkistinen yhteiskunta, jota muun muassa kirjailija George Orwell ihaili sotareportaasissaan "Katalonia, Katalonia" (1938) kiinnittäen erityisesti huomiota siellä vallitsevaan tasa-arvoon ja luokkayhteiskunnan katoamiseen.


title: Confederación Nacional del Trabajo

text: Sisällissodan päätyttyä tasavaltalaisten tappioon vuonna 1939, julistettiin CNT jälleen laittomaksi. Francon diktatuurin aikana arviolta jopa 180 000 järjestön jäsentä murhattiin. CNT alkoi jälleen saamaan lisää suosiota 1960-luvun aikana. Kenraali Francon kuoltua vuonna 1975 oli liitto ainoa yhteiskunnallinen toimija, joka ei suostunut allekirjoittamaan niin sanottua Moncloan sopimusta, jolla Espanja siirtyi jälleen demokratiaan. Vuonna 1979 CNT piti ensimmäisen yleiskokouksensa sitten vuoden 1936. Nykyään järjestöllä on noin 50 000 jäsentä.


title: CNT

text: CNT voi tarkoittaa seuraavia asioita:


title: Germund

text: Germund on miehen etunimi. Nimi on muinaisskandinaavista alkuperää ja tarkoittaa "keihäin suojelevaa".


title: Germund

text: Suomessa nimi Germund on Väestörekisterikeskuksen tietojen mukaan annettu vuoden 2009 loppuun mennessä alle 55 henkilölle. Germundin nimipäivä on suomenruotsalaisen kalenterin mukaan 16. tammikuuta.


title: Zarïna Dïas

text: Zarïna Dïas (, s. 18. lokakuuta 1993 Almaty) on kazakstanilainen tennispelaaja. Parhaimmillaan hän on ollut kaksinpelissä WTA-listan sijalla 31 tammikuussa 2015. Hän on voittanut urallaan yhden WTA-turnauksen ja seitsemän ITF-turnausta kaksinpelissä. Grand Slam -turnauksissa Dïasin paras saavutus kaksinpelissä on neljännelle kierrokselle pääsy Wimbledonissa 2014 ja 2015 sekä nelinpelissä puolivälieräpaikka Yhdysvaltain avoimissa 2014.


title: Zarïna Dïas

text: Dïas syntyi Kazakstanissa, mutta muutti kuusivuotiaana perheensä kanssa Prahaan, Tšekkiin, missä kävi koulunsa. Hän kiinnostui tenniksestä katsottuaan sitä televisiosta, ja hänen äitinsä vei hänet opettelemaan tennistä. Tšekissä harjoitellessaan hänen valmentajanaan toimi Jaroslav Jandus.


title: Zarïna Dïas

text: Dïas oli junioreiden maailmanlistalla parhaimmillaan sijalla 17 tammikuussa 2009. Vuonna 2008 Dïas osallistui Astanan ITF-turnaukseen, jossa hän pelasi ensimmäistä kertaa urallaan ITF-turnauksen pääsarjassa. Hän voitti turnauksen oltuaan sillä hetkellä kokonaan ilman WTA-rankingia. Loppuottelussa hän voitti Ukrainan Tetjana Arefyevan.


title: Zarïna Dïas

text: Kesäkuussa 2009 Dïas voitti Stuttgartin ITF-turnauksen päihitettyään loppuottelussa maailmanlistan sijalla 157 olleen Unkarin Katalin Marosin. Heinäkuussa Dïas eteni uransa ensimmäisessä WTA-turnauksessaan Prahassa puolivälieriin vain 15-vuotiaana voitettuaan muun muassa kahdeksanneksi sijoitetun Petra Kvitován. Hän hävisi puolivälierissä Iveta Melzerille. Yhdysvaltain avointen karsinnoissa Dïas hävisi ensimmäisellä kierroksella. Hän päätti kauden WTA-maailmanlistan sijalla 206.


title: Zarïna Dïas

text: Dïas avasi vuoden 2010 Acapulcon WTA-turnauksella, johon hän pääsi mukaan villillä kortilla. Hän hävisi ensimmäisellä kierroksella Edina Gallovits-Hallille. Ranskan avointen karsinnoissa Dïas eteni toiselle kierrokselle. Kesäkuussa hän hävisi Roomassa ITF-turnauksen loppuottelussa Patricia Mayr-Achleitnerille. Heinäkuussa Dïas sai villin kortin Prahan WTA-turnauksen pääsarjaan, jossa hävisi avauskierroksella kolmessa erässä Patty Schnyderille. Syyskuussa pelatussa Taškentin WTA-turnauksessa Dïas eteni pääsarjaan selvitettyään karsinnat. Hän hävisi kuitenkin avauskierroksella Monica Niculesculle. Moskovan WTA-turnauksessa hän pääsi puolivälieriin voittamalla muun muassa entisen maailmanlistan ykkösen ja turnauksessa ykköseksi sijoitetun Jelena Jankovićin luvuin 6–1, 6–2. Hän hävisi puolivälierissä Marija Kirilenkolle. Hän päätti kauden WTA-maailmanlistan sijalla 173.


title: Zarïna Dïas

text: Vuonna 2011 Dïas aloitti kautensa Australian avointen karsinnoilla, joissa hän eteni kolmannelle kierrokselle. Helmikuussa hän osallistui Pattayan WTA-turnauksen karsintoihin ja eteni pääsarjaan, jossa hän kuitenkin hävisi avauskierroksella Nungnadda Wannasukille. Kuala Lumpurin WTA-turnauksessa hän hävisi ensimmäisellä kierroksella Lucie Šafářoválle. Maaliskuussa Dïas hävisi Kunmingin ITF-turnauksen loppuottelussa Iryna Brémondille. Ranskan avoimissa hän osallistui karsintoihin, mutta hävisi kuitenkin heti ensimmäisellä kierroksella. Bakussa hän hävisi WTA-turnauksen avauskierroksella Jelena Bovinalle. Yhdysvaltain avointen karsinnoissa Dïas pääsi toiselle kierrokselle. Kantonin WTA-turnauksessa Dïas selvitti karsinnat ja pääsi pääsarjassa toiselle kierrokselle, jossa hävisi neljänneksi sijoitetulle Petra Martićille. Hän päätti kauden WTA-maailmanlistan sijalla 223.


title: Zarïna Dïas

text: Vuonna 2012 Dïas pelasi lähinnä ITF-turnauksissa. Kesäkuussa hän voitti Buharan ITF-turnauksen. Kesäkuussa hän osallistui Bakun WTA-turnaukseen, jossa hävisi ensimmäisellä kierroksella Alberta Briantille. Kantonin turnauksessa syyskuussa hän hävisi ensimmäisellä kierroksella Volha Havartsovalle. Lokakuussa Dïas pääsi loppuotteluun Taipein ITF-turnauksessa. Lokakuussa hän pelasi samassa kaupungissa WTA-turnauksen pääsarjassa ja eteni puolivälieriin, jossa hävisi Kurumi Naralle. Hän päätti kauden WTA-maailmanlistan sijalla 265.


title: Zarïna Dïas

text: Vuonna 2013 Dïas osallistui Australian avointen karsintoihin, jossa hävisi ensimmäisellä kierroksella. Helmikuussa hän eteni Kuala Lumpurin WTA-turnauksessa toiselle kierrokselle voitettuaan Kristýna Plíškován, kunnes hävisi toisella kierroksella Ashleigh Bartylle. Ranskan avointen karsinnoissa hän hävisi avausottelunsa. Suzhoun WTA-turnauksessa elokuussa Dïas eteni toiselle kierrokselle, jossa hävisi Shahar Pe'erille. Yhdysvaltain avoimissa hän hävisi toisella karsintakierroksella. Lokakuussa Dïas voitti Makinoharan ITF-turnauksen ja pääsi loppuotteluun Taipein ITF-turnauksessa loka-marraskuussa. Hän päätti kauden WTA-maailmanlistan sijalla 163. Vuoden aikana Dïas muutti Kantoniin, Kiinaan, jossa hänen valmentajanaan toimii Alan Ma.


title: Zarïna Dïas

text: Dïas avasi kauden 2014 Hongkongin ITF-turnauksella, jossa hän hävisi loppuottelussa. Hän teki Grand Slam -pääsarjadebyyttinsä Australian avoimissa, johon hän pääsi mukaan karsintojen kautta. Hän eteni turnauksessa kolmannelle kierrokselle voitettuaan toisella kierroksella maailmanlistan sijalla 52 olleen Marina Erakovicin. Kolmannella kierroksella hän hävisi maailmanlistan sijalla 11 olleelle Simona Halepille. Maaliskuussa Dïas voitti Quanzhoun ITF-turnauksen. Miamin WTA-turnauksessa hän pääsi karsintojen kautta pääsarjaan ja siellä toiselle kierrokselle, jossa hävisi Sloane Stephensille. Turnauksen jälkeen Dïas nousi maailmanlistalla ensimmäistä kertaa sadan parhaan joukkoon. Kuala Lumpurin WTA-turnauksessa hän pääsi puolivälieriin, jossa hävisi maailmanlistan sijalla kymmenen olleelle Dominika Cibulkoválle kolmen erän ottelussa. Toukokuussa hän eteni puolivälieriin Strasbourgin WTA-turnauksessa, jossa hävisi Christina McHalelle luovutettuaan toisessa erässä. Ranskan avoimissa Dïas hävisi ensimmäisellä kierroksella maailmanlistan sijalla kuusi olleelle Petra Kvitoválle. Kesäkuussa hän pääsi loppuotteluun Nottinghamin ITF-turnauksessa. Birminghamin WTA-turnauksessa hän hävisi ensimmäisellä kierroksella Coco Vandeweghelle.


title: Zarïna Dïas

text: Wimbledonissa Dïas pääsi neljännelle kierrokselle voitettuaan muun muassa maailmanlistan sijalla 15 olleen Carla Suárez Navarron. Neljännellä kierroksella hän hävisi maailmanlistan kolmantena olleelle Simona Halepille. Washingtonin WTA-turnauksessa hän hävisi toisella kierroksella Kurumi Naralle luovutettuaan kolmannessa erässä. Cincinnatin WTA-turnauksessa hän hävisi toisella kierroksella Lucie Šafářoválle. Dïas nousi WTA:n maailmanlistalla ensimmäistä kertaa urallaan 50 parhaan joukkoon 18. elokuuta 2014, kun hänen sijoituksensa oli listalla 46:s. Samalla hänestä tuli ensimmäinen alkujaan kazakstanilainen pelaaja, joka on yltänyt top 50:een. Yhdysvaltain avoimissa Dïas eteni kolmannelle kierrokselle, jossa hävisi Jekaterina Makarovalle. Nelinpelissä Dïas pääsi Xu Yifanin kanssa puolivälieriin, jossa he hävisivät kolmanneksi sijoitetulle parille Cara Black ja Sania Mirza.


title: Zarïna Dïas

text: Kantonin WTA-turnauksessa hän hävisi ensimmäisellä kierroksella Zhang Lingille. Wuhanin WTA-turnauksessa hän pääsi toiselle kierrokselle voitettuaan Klára Koukalován, kunnes hävisi Angelique Kerberille. Pekingissä Dïas voitti jälleen Koukalován, mutta hävsi toisella kierroksella toistamiseen Kerberille. Lokakuussa pelatussa Osakan WTA-turnauksessa Dïas eteni välieriin ja loppuotteluun ensimmäistä kertaa urallaan. Loppuottelussa hän hävisi Samantha Stosurille, joka voitti Osakan turnauksen kolmannen kerran urallaan. Syys-lokakuussa WTA:n järjestämässä WTA Rising Stars -äänestyksessä Dïas ansaitsi paikan faneiltaan saamilla äänillä WTA-mestaruusturnauksessa Singaporessa järjestettävään WTA Rising Stars -kutsukilpailuun. Siellä Dïas hävisi kaikki kolme pelaamaansa ottelua. Marraskuussa 2014 Dïas oli yksi neljästä WTA:n vuoden tulokas -ehdokkaasta ja sai lopulta toiseksi eniten fanien ääniä. Dïas päätti kauden WTA-maailmanlistan sijalla 34.


title: Zarïna Dïas

text: Dias aloitti kauden 2015 osallistumalla Shenzhenin WTA-turnaukseen. Siellä hän eteni puolivälieriin, jossa hävisi kolmessa erässä Zheng Saisaille. Hobartin turnauksessa hän hävisi puolivälierissä Alison Riskelle. Australian avoimissa Dïas eteni kolmannelle kierrokselle, jossa hävisi Marija Šarapovalle. Dubaissa sekä Indian Wellsissä hän pääsi kolmannelle kierrokselle. Ranskan avoimissa hän hävisi toisella kierroksella Alison Van Uytvanckille. Wimbledonissa Dïas eteni viime vuoden tapaan neljännelle kierrokselle, jossa hävisi Marija Šarapovalle. Pohjois-Amerikan turnauksissa hän hävisi kaikissa viidessä pelaamassaan turnauksessa avauskierroksella, mukaan lukien Yhdysvaltain avoimet, missä hän hävisi Polona Hercogille. Sama meno jatkui hänellä syys-lokakuun lopuissa neljässä turnauksessa, joissa hän saavutti vain yhden voiton. Dïas oli kauden päätteeksi maailmanlistan sijalla 52.


title: Zarïna Dïas

text: Dïas aloitti kauden 2016 Shenzhenin turnauksella, jossa hän hävisi tosella kierroksella maailmanlistan sijalla 102 olleelle Kateřina Siniakoválle. Hobartissa ja Australian avoimissa hänen pelinsä päättyivät avauskierrokselle. Maaliskuussa pelatussa Miamin turnauksessa hän pääsi pitkästä aikaa toista kierrosta pidemmälle, kun hän eteni kolmannelle kierrokselle, jossa hävisi Serena Williamsille. Toukokuussa hän pelasi kahdessa ITF-turnauksessa häviten niissä maailmanlistan sijoilla 154 ja 124 olleille puolivälierässä ja välierässä. Ranskan avoimissa Dïas pääsi toiselle kierrokselle, jossa hävisi Simona Halepille.


title: Zarïna Dïas

text: Vuonna 2017 Dïas saavutti ensimmäisen kaksinpelin WTA-turnausvoittonsa Japanin avoimissa Tokiossa.


title: Zarïna Dïas

text: Dïas pelasi Kazakstanin Fed Cup -joukkueessa ensimmäisen kerran vuonna 2009. Hän on pelannut kahdeksassa maaottelussa ja voittanut kaikki kuusi pelaamaansa kaksinpeliä.


title: Zarïna Dïas

text: Dïasin mielestä hänen vahvuuksiinsa kuuluvat voimakas syöttö sekä kämmenlyönti.


title: Zarïna Dïas

text: Dïasin äiti, Aida Aubelova, asuu Kazakstanissa, ja hänen nuorempi sisarensa, Alisa, opiskelee Englannissa. Dïas muutti vuonna 2013 Kantoniin, Kiinaan.


title: Mickey Leigh

text: Mitchel Lee Hyman eli Mickey Leigh (s. 15. heinäkuuta 1954 New York, New York, Yhdysvallat) on yhdysvaltalainen muusikko. Leigh on Jeffrey Hymanin eli Ramonesissa laulaneen Joey Ramonen pikkuveli. Mickey on soittanut yhtyeissä Birdland, The Rattlers, Sibbling Rivalry ja Stop. Mickey Leigh toimi myös joitakin vuosia veljensä yhtyeen Ramonesin roudarina ja lauloi joidenkin kappaleiden taustalauluja. Mickeyn mukaan hän olisi myös sanoittanut Ramonesin kappaleita, mutta ei saanut ikinä nimeään kansipapereihin


title: Mickey Leigh

text: Vuonna 2009 Mickey Leigh julkaisi veljestään muistelmateoksen "Slept with Joey Ramone: A Family Memoir". Teos julkaistiin vuonna 2011 suomenkielellä nimellä "Veljeni Joey Ramone" kääntäjänä Ilkka Salmenpohja.


title: Mickey Leigh

text: Mitchel Lee Hyman vanhemmat olivat Noel Hyman ja Charlotte Mandell, jotka molemmat ovat kuolleet. Mickeyn veli Joey Ramone menehtyi imusolmukesyöpään vuonna 2001. Mickey meni tyttöystävänsä Arlenen kanssa naimisiin vuonna 1982.


title: Tuomionpäivän tykki

text: Tuomionpäivän tykki () on fiktiivinen ase "Transformers"-universumissa.


title: Tuomionpäivän tykki

text: Sarjassa "" Tuomionpäivän tykki oli yksi kolmesta aseesta, jotka syntyvät Mini-Conien yhdistymisestä. Autobotit kuulivat tykin olemassaolosta Sidewaysiltä ja Autobottien ihmisliittolaiset löysivät Autobottien tukikohdan alta yhden sen Mini-Coneista, Skyblastin. Skyblast pelkäsi aluksi, mutta voitettuaan pelkonsa hän herätti kaksi muuta Mini-Conia, taistelupaikan lähettyvillä levänneen Payloadin sekä Kuussa levänneen Astroscopen. Skyblastin kutsumana nämä yhdistyivät Tuomionpäivän tykiksi pelastaakseen Optimuksen hengen. Mutta myöhemmin Sideways sabotoi Autobottien tukikohdan turvajärjestelmää, jolloin Decepticonit tunkeutuivat tukikohtaan vieden Tuomionpäivän tykin ja käyttäen sitä Smokescreenin haavoittamiseksi.


title: Tuomionpäivän tykki

text: Myöhemmin Decepticon Thrust petti toverinsa ja vei sen sekä Taivaankilven Unicronille.


title: Tuomionpäivän tykki

text: Sekä Tähtimiekan että Taivaankilven ja Tuomionpäivän tykin Mini-Conit vapautuivat Unicronin otteesta Mini-Conien vaivutettua hänet takaisin uneen.


title: Tuomionpäivän tykki

text: Kirjassa "" Tuomionpäivän tykki oli ase, jonka Megatronus (tunnettiin myöhemmin nimellä "Fallen") pyysi Solus Primea takomaan hänelle. Solus takoi aseen vastahakoisesti, mutta suurin osa muista Primeista kannatti sen olemassaoloa. Tuomionpäivän tykki keräsi energiaa kvaasarin ääniaalloista, supernovan lämpöenergiasta sekä mustan aukon painovoimasta. Yksi laukauskin siitä riittäisi tappamaan transformerin. Liege Maximon manipuloimana Megatronus tuli myöhemmin käyttäneeksi sitä Solus Primen tappamiseen ja virheensä tajuttuaan hän tappoi sillä itse Maximon.


title: Tuomionpäivän tykki

text: Romaanissa "" Tuomionpäivän tykki oli suuren painovoimansa vuoksi muodostanut ympärilleen planeetta Junkionin. Kun Autobotit ja Decepticonit saapuivat planeetalle, Megatron aikoi käyttää sitä Optimus Primen tappamiseen. Mutta hän palautti tykin Junkionin ytimeen sen ylikuumetessa. Mutta nyt puolestaan kapteeni Thundertronin johtama avaruusrosvojoukko Tähtietsijät () alkoi havitella asetta itselleen cybertronilaisten tuhoamiseksi.


title: Myöstö

text: Myöstö tarkoittaa metallin lämpökäsittelyä, jolla metallista poistetaan työstön tai lämpökäsittelyn, varsinkin hitsauksen, aiheuttamat sisäiset jännitykset. Ellei myöstöä tehdä, kappale voi muuttua valmistusvaiheiden tai käytön aikana muodoltaan haitallisestikin.


title: Holova

text: Holova () on Mstan sivujoki Novgorodin alueella Venäjällä. Sen pituus on 126 kilometriä, valuma-alueen laajuus 1 900 neliökilometriä ja keskimääräinen virtaama 34 kilometrin päässä joen suusta 15,6 kuutiometriä sekunnissa.


title: Holova

text: Joen varrella sijaitsee Kresttsyn taajama.


title: Glutationireduktaasi

text: Glutationireduktaasi on entsyymi, jolla on tärkeä rooli eliöiden tuottamien peroksidien ja eliöiden vierasaineiden metaboliassa. Glutationireduktaasi pelkistää hapettuneessa muodossa olevan glutationin sisältämän disulfidisidoksen vapaiksi tioliryhmiksi. Glutationireduktaasin EC-numero on EC 1.8.1.7.


title: Glutationireduktaasi

text: Rakenteeltaan glutationireduktaasi on kahdesta samanlaisesta alayksiköstä koostuva homodimeeri. Ihmisellä kumpikin alayksikkö on molekyylimassaltaan 50 kDa. Molemmissa alayksiköissä on sitoutumiskohdat prosteettisena ryhmänä toimivalle FAD-molekyylille, pelkistimenä toimivalle NADP-molekyylille ja glutationille. Eräät syanobakteerit käyttävät pelkistimenä NADP:n sijasta NAD:tä. Glutationireduktaasi sisältää kahden kysteiiniaminohapon välisen rikkisillan. Reaktion ensimmäisessä vaiheessa NADP luovuttaa elektronit glutationireduktaasiin sitoutuneelle FAD:lle, joka pelkistää entsyymin rikkisillan. Tämän jälkeen hapettuneessa muodossa oleva glutationidisulfidi muodostaa entsyymin pelkistyneiden kysteiiniaminohappojen tioliryhmien kanssa välituotteen, jossa glutationi muodostaa entsyymin toisen kysteiinin kanssa rikkisillan. Tämän jälkeen toinen glutationireduktaasin aktiivisen kohdan kysteiinin tioliryhmästä reagoi välituotteen kanssa vapauttaen glutationin ja muodostaen alkuperäisen entsyymin.


title: Glutationireduktaasi

text: Glutationireduktaasin inhibiittoreita ovat eräät metallit kuten sinkki-ionit ja eräät syöpien hoitoon käytettävät lääkeaineet kuten karmustiini. Glutationireduktaasia estäviä yhdisteitä voidaan käyttää malarialääkkeinä ja tähän tarkoitukseen käytetään muun muassa metyleenisinistä. Glutationi tarvitsee toimiakseen FAD-molekyyiln, jota elimistö valmistaa riboflaviinista, joten riboflaviinin puutos voi aiheuttaa alentunutta glutationireduktaasin aktiivisuutta.


title: Eleutherodactylus

text: Eleutherodactylus on heimoon Eleutherodactylidae kuuluva sammakkosuku, jossa on 198 lajia. Ne ovat enimmäkseen yöeläimiä.


title: Eleutherodactylus

text: Lajit "Eleutherodactylus iberia" ja kuubansammakko ("E. limbatus") kuuluvat maailman pienimpiin sammakoihin. Ne elävät Kuuballa ja kasvavat vain 8,5 millimetriä pitkiksi. Suurimpien "Eleutherodactylus"-suvun sammakoiden pituus on kymmenen senttiä. Väriltään lajit ovat ruskeita, vihreitä tai oransseja. Joillakin lajeilla on tumma juova, joka yltää kuonosta silmän taakse. Useimmilla lajeilla on lehtisammakoiden tapaan tarttumalevyiksi laajentuneet sormien ja varpaiden kärjet.


title: Eleutherodactylus

text: Lajeja tavataan eteläläisestä Teksasista ja läntisestä Meksikosta Belizeen ja Guatemalaan ulottuvalla alueella sekä Karibian saaristossa. Niitä esiintyy sade- ja lehtimetsissä, joitakin lajeja myös pensaissa. Lajeja esiintyy myös puutarhoissa, pelloilla ja puistoissa.


title: Eleutherodactylus

text: Muniminen tapahtuu maalla ja yksilö kehittyy kokonaan munan sisällä. Munia on yli 20. Munista pidetään huolta. Useimmiten naaras vartioi niitä, mutta joillakin lajeilla koiras on vartioimassa munia.


title: Eleutherodactylus

text: Lajit pyydystävät pieniä selkärangattomia eläimiä.


title: Eleutherodactylus

text: Joitakin sukuun kuuluvia lajeja:


title: Guangxu

text: Keisari Guangxu (myös Kuang-su, , 14. elokuuta 1871 – 14. marraskuuta 1908), alkuperäiseltä nimeltään Aisin-Gioro Zaitian (mantšuksi "Aisin-Gioro Dzai-Tiyan"), oli mantšulaisen Qing-dynastian yhdestoista keisari ja yhdeksäs tähän sukuun kuulunut Kiinan hallitsija. Hän oli keisarina vuosina vuosina 1875–1908, mutta hallitsi käytännössä vain vain vuosina 1889–1898, ja silloinkin leskikeisarinna Cixillä oli huomattava vaikutusvalta. Vuonna 1898 Guangxu pani toimeen sadan päivän uudistukset, mutta ne keskeytyivät, kun Cixi kaappasi vallan, minkä jälkeen Guangxu joutui elämään lopun elämänsä kotiarestissa. Hänen hallitsijanimensä merkitsee "kunniakasta vallanperimystä".


title: Guangxu

text: Zaitianin vanhemmat olivat Yixuan eli prinssi Chun ja hänen ensisijainen puolisonsa Yehenara Wanzhen, leskikeisarinna Cixin nuorempi sisar. Zaitianin serkku, keisari Tongzhi, kuoli 12. tammikuuta 1875, eikä hänellä ollut poikaa. Leskikeisarinna Ci'an ehdotti, että yksi prinssi Gongin pojista kruunattaisiin seuraavaksi keisariksi, mutta Cixi hylkäsi ehdotuksen. Sen sijaan Cixi nimitti veljenpoikansa keisariksi, ja keisariperhe hyväksyi hänen valintansa. Tämä kuitenkin merkitsi poikkeamista keisarikunnan tavanomaisesta käytännöstä, jonka mukaan uuden keisarin tuli aina kuulua edellistä hallitsijaa seuraavaan sukupolveen,


title: Guangxu

text: Zaitiania ei kuitenkaan nimitetty serkkunsa ja edeltäjänsä, keisari Tongzhin, vaan setänsä, keisari Xianfengin perilliseksi ja seuraajaksi. Tällä tavoin voitiin selittää, että vanhasta säännöstä pidettiin nytkin kiinni. Valtaistuimelle noustessaan Zaitian oli vasta nelivuotias. Hän otti hallitsija- ja aikakausinimen "Guangxu". Leskikeisarinna Cixi adoptoi hänet pojakseen, omaksui arvonimen "Pyhä äiti Leskikeisarinna" ja toimi sijaishallitsijana keisarin ollessa alaikäinen.


title: Guangxu

text: Vuodesta 1876 lähtien Guangxun opettajana toimi Weng Tonghe, joka oli jo osallistunut Tongzhin onnettomaan kasvatukseen mutta onnistui välttymään kaikilta syytöksiltä. Weng teroitti nuoren keisarin mieleen, että hänen oli osoittava pojalta edellytettävää kunnioitusta leskikeisarinnaa kohtaan.


title: Guangxu

text: Vuonna 1881, Guangxun ollessa yhdeksänvuotias, leskikeisarinna Ci'an kuoli odottamatta ja Cixi jäi pojan ainoaksi sijaishallitsijaksi. Cixi oli kuitenkin kärsinyt pitkäaikaisesta sairaudesta. Siihen aikaan keisarihovin eunukit usein väärinkäyttivät vaikutusvaltaansa lapsikeisariin. Guangxu oli myös alkanut itse pitää välttämättöminä pidettyjä audiensseja.


title: Guangxu

text: Vuonna 1887 keisari Guangxun katsottiin saavuttaneen riittävän iän, jotta hän saattoi ryhtyä itse hallitsemaan. Edellisenä vuonna kuitenkin jotkut hovin jäsenet, muun muassa prinssi Chun ja Weng Tonghe, olivat pyytäneet leskikeisarinnaa vielä toistaiseksi jatkamaan sijaishallitsijana. Vaikka Cixi suostuikin pyyntöön, Guanxu oli vuonna 1886 alkanut kirjoittaa kommentteja palatsin muistioihin. Keväällä 1887 hän osallistui ensimmäiseen pellonkyntöseremoniaan, ja vuoden lopulla hän oli alkanut hallita Cixin valvonnan alaisena.


title: Guangxu

text: Helmikuussa 1889, samaan aikaan kuin Cixin vetäytymistä vallasta valmisteltiin, Guangxu solmi avioliiton. Cixi oli vastoin Guangxun mielipidettä valinnut hänelle puolisoksi ja keisarinnaksi oman veljenpoikansa, Guangxun serkun Jingfenin, joka tuli tunnetuksi nimellä keisarinna Longyu. Cixi valitsi Guangxulle myös kaksi jalkavaimoa, sisarukset, joista tuli keisarin puolisot Jin ja Xhen. Guangxun avioitumista seuraavalla viikolla Cixi luovutti hänelle valtaoikeutensa.


title: Guangxu

text: Vielä Guangxun alettua hallita leskikeisarinna Cixillä oli huomattava vaikutus hänen päätöksiinsä ja toimenpiteistään, vaikka hän viettikin useita kuukausia vuodesta kesäpalatsissa. Weng Tonghe pani merkille, että samaan aikaan kun keisari hoiti valtion jokapäiväisiä asioita, vaikeammissa asioissa hän ja suuri neuvosto kysyivät neuvoa leskikeisarinnalta. Itse asiassa keisari matkusti varsin usein kesäpalatsiin osoittaakseen kunnoitusta tädilleen ja keskustellakseen valtion asioista hänen kanssaan.


title: Guangxu

text: Maaliskuussa 1896 Guanxu kutsui ulkomaisia ministerejä Kiinaan "Purppuravalon paviljongissa", nykyisessä Xhongnanhaisa pidettyyn audienssiin. Samankaltaisen audienssin oli hänen edeltäjänsä, Tongzhi, pitänyt vuonna 1873. Kesällä 1897, ulkomaisten lähettiläiden painostuksesta ja vastatoimena Jangse-joen varrella puhjenneisiin, kristittyihin lähetyssaarnaajiin kohdistuviin levottomuuksiin, Guangxu antoi säädöksen, jolla kristityt saivat oikeuden keisarikunnan suojelukseen.


title: Guangxu

text: Kasvaessaan Guangxu oli selvästi tullut tietoiseksi säästäväisyyden merkityksestä. Tämän taipumuksensa vuoksi hän yritti vuonna 1892 antaa ankarat määräykset, joiden mukaan hovin kuluista oli säästettävä, ja tämä osoittautuikin yhdeksi hänen harvoista onnistuneista hallitustoimistaan. Siinäkin hän silti onnistui vain osittain, sillä hänen oli suostuttava suurempiin menoihin kuin olisi halunnut voidakseen tyydyttää leskikeisarinnan vaatimukset.


title: Guangxu

text: Vuonna 1894 alkoi ensimmäinen Kiinan–Japanin sota. Vaikka Guangxu oli keisari, sodan aikana hovin jäsenet usein sivuuttivat hänen mielipiteensä ja kuuntelivat sen sijaan leskikeisarinnaa. Lopulta päädyttiin laatimaan kaksi sarjaa Suuren neuvoston muistioita, toinen keisaria ja toinen Cixiä varten, ja näin jatkettiin syksyyn 1898 saakka. Shimonosekin rauhassa vuonna 1895 Kiina joutui luovutattamaan Japanille Liaotungin, Taiwanin ja Peskadorit sekä maksamaan suuret sotakorvaukset, minkä lisäksi Kiinassa asuville japanailaisille oli myönnettävä suosituimman kansan kauppaoikeudet. Tämän nöyryyttävän tappion vuoksi Guangxu ilmaisi haluvansa luopua valtaistuimesta. Vuoden 1897 lopulla Guangxu ja Qing-hallitus joutuivat kärsimään vielä lisää nöyryytyksiä, kun saksalaiset käyttivät kahden papin murhaa Shandongin maakunnassa tekosyynä Jiaozhoun lahden miehitykseen, minkä jälkeen muutkin vieraat vallat alkoivat vaatia myönnytyksiä.


title: Guangxu

text: Sodan ja nöyryytysten jälkeen Guangxu alkoi ajatella, että Kiinan oli otettava oppia Japanin kaltaisista perustuslaillisista monarkioista tullakseen poliittiseksi ja taloudellisesti vahvemmaksi. Kesäkuussa 1898 Guangxu aloitti sadan päivän uudistukset, joiden tarkoitus oli saada aikaan nopeita poliittisia, lainsäädännöllisiä ja yhteiskunnallisia muutoksia. Jonkin aikaa, kun leskikeisarinna Cixin oletettiin luopuneen vallankäytöstä, Guangxu antoi eräiden edistyksellisten ministerien kuten Kang Youwein ja Liang Qichaon avustuksella joukon säädkösiä, joiden nojalla piti toteuttaa pitkälle meneviä modernisoivia uudistuksia.


title: Guangxu

text: Uudistusten tavoitteena oli muun muassa rautateiden rakentaminen, sanomalehtien perustaminen ja länsimaisten tietojen vaatiminen valtion tutkinnoissa. Guangxu määräsi Pekingiin perustettavaksi ajanmukaisen ja että valtion budjetti oli laadittava samaan tapaan kuin Kiinasta piti tehdä nykyaikainen perustuslaillinen keisarikunta, joka samalla kuitenkin yhä pitäisi kiinni parhaista perinteistään, samaan tapaan kuin Japanissa oli tehty Meiji-restauraatiossa.


title: Guangxu

text: Uudistukset olivat kuitenkin liian äkillisiä Kinassa, jossa uuskungfutselaisuudella oli vahva asema, ja lisäksi leskikeisarinna Cixi, jolla yhä oli suuri vaikutusvalta, asettui niitä vastustamaan. Monet virkamiehet, jotka pelkäsivät menettävänsä asemansa, pyysivät Cixiltä apua. Vaikka Cixi ei aluksi tehnytkään mitään sadan päivän uudistusten lopettamiseksi, hän tiesi, että hänen ainoa keinonsa pysyä vallassa oli sotilasvallankaappaus. Guangxu sai hankkeen tietoonsa ja pyysi apua Kang Youweita ja muita uudistusten kannattajia sen torjumiseksi. He päättivät käyttää apunaan Yuan Shikaita, jolla oli uudenaikainen armeija, vaikkakin vain 6000 miehen vahvuinen. Cixi puolestaan tukeutui Tianjinissa toimineeseen Ronglun armeijaan.


title: Guangxu

text: Rongulla oli myös liittolainen, kenraali Dong Fuxiang, joka komensi keisarikunnan sotajoukkojen 10 000 islamilaista Kansun urhoolista, joihin kuuluivat myös kenraalit Ma Fuxiang ja Ma Fulu. Heidän asemapaikkansa oli Pekingin kaupunkiseudulla, he jatkuvasti hyökkäsivät ulkomaalaisia ja länsimaalaisia vastaan, ja he olivat Cixin johtamien vanhoillisten puolella vallankaappauksen tullessa. Heidät oli myös aseistettu länsimaisilla rihlatulla kivääreillä ja nykyaikaisella tykistöllä, joka osoittaa, että keisarinna Cixin vanhoillinen puoluekin oli halukas käyttämään hyväkseen länsimaista teknologiaa.


title: Guangxu

text: Taiwanilainen professori Lei Chia-sheng (雷家聖) on tutkinut vallankaappaushanketta tarkemmin. Kang Youwein johtamat uudistusten kannattajat johdattivat mahdollisesti keisari Guangxun ansaan. Muuan brittiläinen lähetyssaarnaaja ja Japanin entinen pääministeri Itō Hirobumi huijasivat Kangin mukaan hankkeeseen, jolla korkein valta Kiinassa olisi luovutettu Itōlle. Brittiläinen suurlähettiläs Sir C. MacDonald sanoi, että uudistusten kannattajat olivat itse asiassa tehneet vahinkoa Kiinan nykyaikaistumiselle. Leskikeisarinna Cixi sai tämän salahankkeen tietoonsa ja päätti tehdä siitä lopun pelastaakseen Kiinan joutumasta vieraiden valtojen alaisuuteen.


title: Guangxu

text: Yuan Shikai kuitenkin osasi epäillä tällaista hanketta. Päivää ennen kuin vallankaappauksen oli määrä tapahtua, Yuan paljasti kaikki Ronglun hankkeet ja esitteli keisari Guangxun suunnitelmat. Tämä sai Cixin luottamaan Yuaniin, josta sen vuoksi tuli keisari Guangxun ja myöhemmin myös hänen nuoremman velipuolensa, prinssi Chunin elinikäinen vihamies. Kun hanke oli esitelty, keisari ja leskikeisarinna tapasivat, ja keisari vetäytyi Yingtain paviljonkiin, joka nykyään on osa Xhongnanhain rakennusryhmää.


title: Guangxu

text: Keisari GUangxun tehtävät vuoden 1898 jälkeen olivat jokseenkin rajoitetut hänen aikaisempaan asemaansa verrattuna. Käytännössä hän menetti tällöin keisarinvaltansa, vaikka saikin pitää keisarin arvonimen, ja hänet asetettiin kotiarestiin, mutta osittain hän silti säilytti asemansa.


title: Guangxu

text: Hänelle annettiin tarpeelliset tiedot valtiollisista aioista, joista hän sai yhdessä leskikeisarinna Cixin kanssa lukea ennen audiensseja ja oli itsekin läsnä audiensseissa istuen Cixin vasemmalla puolella, kun taas Cixi istui päävaltaistuimella. Hän myös suoritti yhä eräitä seremoniallisia tehtäviä kuten keisarilliset uhrit. Hän ei kuitenkaan enää koskaan hallinnut yksin.


title: Guangxu

text: Vuonna 1898, pian "sadan päivän uudistusten" loputtua, keisari Guangxun terveydentila alkoi heiketä, minkä vuoksi leskikeisarinna nimitti vallanperijäehdokkaaksi Pujunin, joka oli Guanxun serkun, prinssi Duanin poika. Boksarikapinan vuoksi kuitenkin sekä Pujun että Duan sittemmin menettivät asemansa. Guangxun terveydentilaa tutki Ranskan lähetystön lääkäri, ja hänellä todettiin Brightin tauti, minkä lisäksi hän oli impotentti.


title: Guangxu

text: Vuonna 1900 puhkesi boksarikapina. Keisari Guangxu, hänen tätinsä ja muutamat muut hovin jäsenet pakenivat Pekingistä 14. elokuuta 1900, kun ulkomaiset sotajoukot marssivat kaupungissa vapauttaakseen maidensa lähettiläät, jotka kapinalliset olivat piirittäneet.


title: Guangxu

text: Guangxu palasi pääkaupunkiin tammikuussa 1902 sen jälkeen, kun vieraiden maiden sotilaat olivat poistuneet. Sen jälkeen hänen tiedetään työskennelleen eristetyssä palatsissa kellojen kanssa, joista hän oli ollut lapsuudesta lähtien suuresti kiinnostunut. Hän myös luki paljon ja opiskeli englantia leskikeisarinna Cixin Euroopassa koulua käyneen kamarirouvan, prinsessa Der Lingin johdolla.


title: Guangxu

text: Guangxu kuoli 14. marraskuuta 1908, vain 37 vuoden ikäisenä, päivää ennen kuin leskikeisarinna Cixi. Pitkät ajat Guangxun kuolinsyystä oli liikkeellä useita teorioita, joista yhtäkään historioitsijat eivät ole täysin hyväksyneet. Useimmat ovat olleet taipuvaisia olettamaan, että Cixi, joka itsekin oli hyvin sairas, olisi myrkyttänyt Guangxun, koska pelkäsi, että tämä peruuttaisi hänen poliittiset aikaansaannoksensa hänen kuoltuaan ja halusi tällä tavoin estää sen. Onkin merkittävää, että he kuolivat peräkkäisinä päivinä. Toinen mahdollisuus on, että Guangxun olisi myrkyttänyt Yuan Shikai, joka tiesi, että jos Guangxu vielä pääsisi uudestaan valtaan, Yuan todennäköisesti teloitettaisiin maanpetoksesta. Mitkään luotettavat lähteet eivät riitä sen todistamiseen, kuka murhasi keisari Guangxun. Vuonna 1911 murhattiin Cixin palveluksessa ollut eunukki Li Lianying, murhaajana mahdollisesti Yuan, mikä viittaa siihen, että hän olisi ollut mukana salajuonessa keisarin murhaamiseksi. Teorian esitti Pu Yi omaelämäkerrassaan ja väitti kuulleensa sen eräältä vanhalta eunukilta.


title: Guangxu

text: Keisari Guangxun lääkärin lausunnoissa sanotaan, että keisari kärsi "ajoittaisista vakavista vatsakivuista" ja että hänen kasvonsa muuttuivat sinisiksi, mitkä ovat tyypillisiä arsenikkimyrkytyksen oireita. Kumotakseen sitkeät huhut, että keisari olisi myrkytetty, Qing-hovi laati asiakirjoja ja lääkärinlausuntoja, joiden mukaan Guangxu olisi kuollut luonnollisista syistä, mutta nämä eivät ole saaneet epäilyksiä hälvenemään.


title: Guangxu

text: Oikeuslääketieteelliset tutkimukset osoittivat 4. marraskuuta 2008, että keisari Guangxun ruumiin arsenikkipitoisuus oli 2 000 kertaa suurempi kuin ihmisillä normaalisti. Tieteilijät päättelivät, että myrkky oli täytynyt annostella kerralla suurena annoksena. "China Daily" -lehdessä on kerrottu historioitsija Dai Yin arvelleen, että Cixi oli tietoinen lähestyvästä kuolemastaan ja huolissaan siitä, että sen jälkeen Guangxu ryhtyisi jatkamaan välillä keskeyttämiään uudistuksia.


title: Guangxu

text: Edeltäjänsä keisari Tongzhin tavoin Guangxu jäi ilman jälkeläisiä. Hänen kuoltuaan keisariksi tuli hänen silloin vasta kaksivuotias veljenpoikansa Pu Yi, hallitsijanimeltään Xuantong, mutta käytännössä valtaa käyttivät hänen isänsä, Guangxun velipuoli Xaifeng eli prinssi Chun, ja leskikeisarinna Longyu. Xuantong jäi Kiinan viimeiseksi keisariksi, sillä Guangxun leski, leskikeisarinna Longyu, allekirjoitti vallastaluopumisasiakirjan Xinhai-vallankumouksen jälkeen vuonna 1912, mihin päättyi Kiinan yli kaksituhatta vuotta kestänyt keisarinvalta. Longyu kuoli lapsettomana vuonna 1913.


title: Guangxu

text: Vallankumouksen jälkeen Kiinan tasavalta kustansi Guangun mausoleumin rakentamisen Läntisten Qing-hautojen alueelle. Kiinan sisällissodan aikana hauta ryöstettiin, ja maanalainen hautakammio on nykyisin yleisölle avoinna.


title: Guangxu

text: Vuonna 1912 Sun Yat-Sen ylisti ohjelmaa, jonka keisari Guangxu oli käynnistänyt koulutuksen uudistamiseksi niin, että Kiina olisi voinut oppia enemmän länsimaisesta kulttuurista. Kiinan kansantasavallan tultua perustetuksi historioitsija Fan Wenlan (范文瀾) nimitti keisaria "mantšuylimykseksi, joka kykeni omaksumaan länsimaisia aatteita." Jotkut historioitsijat ovat pitäneet häntä ensimmäisenä Kiinan johtajana, joka ryhtyi maan nykyaikaistamisen ja kapitalismin edellyttämiin toimenpiteisiin. Guangxun aikana keisarin valta oli kuitenkin vähäisempi kuin se oli ollut koskaan ennen Qing-dynastian aikana, ja hän oli dynastian ainoa hallitsija, joka joutui kotiarestiin valtakautensa aikana.


title: Guangxu

text: Keisari Guangxulla oli yksi keisarinna ja hänen lisäkseen kaksi puolisoa. Hänen pääasiallinen puolisonsa oli keisarinna Xiaodingjing, sittemmin leskikeisarinna Longyu, kun taas hänen kaksi muuta puolisoaan olivat Jin ja Zhen.


title: Guangxu

text: Leskikeisarinna Cixi pakotti Guanxgun avioitumaan serkkunsa Jingfenin (Longyun) kanssa, joka oli häntä kaksi vuotta vanhempi. Jingfenin isä Guixiang, joka oli Cixin nuorempi veli, ja Cixi valitsivat hänet Guangxun keisarilliseksi puolisoksi vahvistaakseen oman perheensä valtaa. Kun avioliitto oli solmittu, Jingfen sai keisarinnan arvon, ja keisarin kuoltua hän sai kunnianimen "Longyi", joka tarkoittaa "suopeaa ja menestyksellistä" (). Guangxu kuitenkin vihasi keisarinnaa ja vietti enimmän aikansa suosikkijalkavaimonsa Xhenin seurassa. Huhujen mukaan Xhen olisi vuonna 1900 heitetty kaivoon Cixin käskystä sen jälkeen, kun hän oli pyytänyt Cixiltä, että keisari Guangxu olisi saanut jäädä Pekingiin neuvottelemaan ulkovaltojen kanssa. Tämä olisi tapahtunut ennen kuin leskikeisarinna Cixi valmistautui poistumaan Kielletystä kaupungista Pekingin ollessa vuonna kahdeksan maan sotajoukkojen miehittämänä.


title: Guangxu

text: Keisari Guangxulla ei ollut jälkeläisiä.


title: Tony Cascarino

text: Anthony Guy ”Tony” Cascarino (s. 1. syyskuuta 1962 St Paul's Cray, Orpington, Kent, Englanti) on entinen jalkapalloilija, joka edusti urallaan useita britti- ja ranskalaisseuroja sekä Irlannin maajoukkuetta. Hän pelasi EM-kisoissa vuonna 1988 ja MM-kisoissa vuosina 1990 ja 1994. Jalkapallouransa jälkeen hän on työskennellyt Talksportilla, Sky Sportsilla sekä Irlannissa TV3:lla ja Today FM:llä. Cascarino on myös kirjoittanut kolumneja "The Timesiin" ja "Hot Pressiin".


title: Tony Cascarino

text: Cascarino siirtyi ilmaisella siirrolla Crockenhill FC:stä Gillingham FC:hen vuonna 1982. Vuonna 1987 Cascarino siirtyi 225 000 punnan siirtosummalla Millwalliin, joukkueeseen jota hän kannatti lapsena. Millwallia seurasivat Aston Villa, Celtic ja Chelsea. Chelsean jälkeen Cascarino pelasi Ranskan Ligue 1:ssä ja Ligue 2:ssa Olympique de Marseillesissa ja Nancyssa. Marseillesissa Cascarino teki kahdessa kaudessa 61 maalia ja sai lempinimen ”Tony Goal”. Cascarino lopetti kauden 1999–2000 jälkeen.


title: Tony Cascarino

text: Cascarino edusti Irlannin maajoukkuetta 88 kertaa ja teki niissä 19 maalia. Hänen viimeinen maaottelunsa oli Turkkia vastaan loppuvuodesta 1999, jolloin Irlanti epäonnistui pääsyssään vuoden 2000 EM-kisoihin.


title: Tony Cascarino

text: Vaikka Cascarino syntyi Englannissa, hän pystyi edustamaan Irlannin maajoukkuetta, sillä hänen äitinsä isä Michael O’Malley oli irlantilainen. Vuoden 2000 omaelämäkerrassaan "Full Time: The Secret Life of Tony Cascarino" Cascarino kuitenkin paljasti, että hänellä ei oikeasti ollut irlantilaisia sukujuuria. Uransa alussa, kolme maaottelua pelattuaan vuonna 1985, Cascarino sai hylkäävän päätöksen anottuaan Irlannin passia. Hylkäyspäätöksen mukana tulleet Cascarinon äidin viranomaisdokumentit osoittivat, että hänen äitinsä oli adoptoitu eikä Cascarino näin ollen omannut irlantilaisia sukujuuria. Cascarino kuitenkin jatkoi pelaamista ja omisti Britannian passin.


title: Tony Cascarino

text: Jalkapallouran jälkeen Tony Cascarino on pelannut pokeria puoliammattilaisena. The Hendon Mobin mukaan Cascarinon livepokeriturnausansiot ovat 589 429 dollaria. Vuonna 2011 Cascarino voitti irlantilaisen "Celebrity Bainisteoir" -realityohjelman neljännen tuotantokauden kilpailun.


title: Kuubankasvihuonesammakko

text: Kuubankasvihuonesammakko ("Eleutherodactylus planirostris") on "Eleutherodactylus"-sukuun kuuluva laji.


title: Kuubankasvihuonesammakko

text: Aikuisen yksilön pituus on 2,5–4 cm. Väriltään kuubankasvihuonesammakko on ruskea ja sillä on selässään mustia juovia tai täpliä. Sillä on jaloissaan tarttumalevyt.


title: Kuubankasvihuonesammakko

text: Kuubankasvihuonesammakkoa tavataan Karibian alueella. Sitä esiintyy metsissä ja puutarhoissa.


title: Kuubankasvihuonesammakko

text: Munia on 3–26. Muninta tapahtuu kesällä puiden tai kivien alle tai esimerkiksi lehtien sekaan. Muodonmuutos on erilainen kuin useilla sammakoilla: Munista kuoriutuvat poikaset ovat täysikasvuisten näköisiä.


title: Kuubankasvihuonesammakko

text: Kuubankasvihuonesammakko syö niveljalkaisia eläimiä, kuten hyönteisiä ja hämähäkkejä.


title: Process Flow Solution

text: Process Flow Solution Ltd Oy on simulointipalveluita tarjoava yritys. Yrityksen toimialaan kuuluu numeerinen virtausdynamiikka (CFD), numeerinen lujuuslaskenta (FEA) ja matemaattinen mallinnus.


title: Process Flow Solution

text: Process Flow aloitti tarjoamalla teollisuudelle numeerisia virtauslaskentapalveluita 4.5.1992. Täten se on Suomen ensimmäinen virtauslaskentapalveluita tarjoava yritys.


title: Radio Rapu

text: Radio Rapu oli maaliskuussa 2014 toimintansa aloittanut paikallinen nettiradio. Kanavan ohjelmasisältö keskittyi talouden ja politiikan keskusteluun ja kommentointiin. Kanava oli Suomen ensimmäinen kaupallinen puheradio. Kanavan päätoimittajana toimi Aki Pulli


title: Radio Rapu

text: Radio Ravun omisti Oneiric Oy, jonka yhtenä omistajana on liikemies Timo Uusi-Kerttula.


title: Radio Rapu

text: Keväällä 2014 Radio Rapu tavoitti 40 000 internet-kuulijaa viikossa. 12 ensimmäisen toimintaviikkonsa aikana kanava keräsi yhteensä 500 000 nettikuulijaa. Sen lisäksi kanavalla on ollut perinteisen FM-taajuuden kuulijoita pääkaupunkiseudulla, kun se on toiminut FM-taajuuksilla.


title: Radio Rapu

text: Alkuvuonna 2014 Radio Rapu toimi yhteistyössä Uusi Suomi -verkkolehden kanssa. Yhteistyö päättyi kesäkuussa 2014. Yhtiö ilmoitti joukkorahoitushankkeesta, jossa se keräsi varoja toimittajien palkkoihin. Kampanja ei kerännyt riittävästi tukijoita läpimenoa varten.


title: Radio Rapu

text: Kanavan toimintaa pyörittävä yhtiö haastoi Yleisradion markkinaoikeuteen elokuussa 2014, koska Yle Puhe -kanava mainostaa itseään sloganilla ”Suomen ainoa puheradio”, vaikka se ei haasteen mukaan ole totta Asia sovittiin oikeuden ulkopuolella joulukuussa 2014.


title: Radio Rapu

text: Radio Rapu lopetti keväällä 2016 juonnetut lähetyksensä ja ajoi varsinaisen toimintansa alas. Oneiric Oy oli jättänyt toimilupahakemuksen pääkaupunkiseudulle Viestintävirastolle tammikuussa 2016, mutta jäi lopulta ilman toimilupaa.


title: Radio Rapu

text: Kanavan 400 watin lähetin oli Hanasaaressa toimivan Helsingin Energian B-voimalaitoksen 150 metriä korkeassa piipussa.


title: Radio Rapu

text: Radio Rapu suunnitteli vuonna 2014 yhteistyötä journalistiryhmän kanssa, joka aikoi perustaa venäjänkielisen uutisportaalin tukemaan Venäjän federaation toimittajien sananvapautta. Projekti keräsi tarkoitukseen rahoitusta Kickstarter-joukkorahoituspalvelussa. Vuoden 2014 loppuun mennessä radio ei kuitenkaan ollut aloittanut lupailemaansa toimintaa.


title: Radio Rapu

text: Kanavan toimitiloihin murtauduttiin syyskuussa 2014, ja kanava epäili tiedotteessaan murron takana olevan Venäjän kybersodankäyntiin liittyvät toimet. Murron tekijä ei ole selvinnyt. Timo Uusi-Kerttula piti murtoa ja verkkohyökkäyksiä varoituksena sekä kehotuksena lopettaa Venäjä- ja Ukraina-uutisointi.


title: Radio Rapu

text: Kanavan ensimmäiset juontajat olivat Wallu Valpio ja Lilli Earl.


title: Puheradio

text: Puheradio on radioformaatti, jossa käydään keskustelua eri aiheista. Useimmat ohjelmat ovat yhden juotajan tai toimittajan vetämiä, ja niissä on eri vieraiden haastatteluja. Puheradiossa kuuntelijat ottavat yleensä osaa ohjelman tekemiseen juontajan kanssa, tyypillisesti soittamalla ohjelmaan puhelimella tai käymällä tekstipohjaista keskustelua internetissä julkisesti. Puheradioilla ei kuulla lainkaan musiikkia. Suomessa puheradioita ovat Yle Puhe ja Radio Rapu.


title: Puheradio

text: Aikaisemmin puheradio ei ole tarkoittanut sävelradion vastakohtaa, vaan radiopuhelinta erotuseksi sähkötysradiolle. jolla ei voinut puhua, vaan ainoastaan sähköttää.


title: Oliivivahanokka

text: Oliivivahanokka ("Coccopygia quartinia") on loistopeippojen heimoon kuuluva varpuslintu. Sitä pidetään usein samana lajina vihervahanokan kanssa.


title: Nigerianvahanokka

text: Nigerianvahanokka ("Estrilda poliopareia") on loistopeippojen heimoon kuuluva varpuslintu.


title: Nigerianvahanokka

text: Nigerianvahanokkaa tavataan Etelä-Nigeriassa ja Beninissä. Laji on luokiteltu silmelläpidettäväksi. Sen populaation arvellaan olevan melko pieni, mutta Nigerianvahanokalle sopivat elinympäristöt eivät kuitenkaan ole vaarassa eikä sen kannan koko ole laskussa. Lajin harvinaisuuden syyt eivät ole tiedossa.


title: Luhtavahanokka

text: Luhtavahanokka ("Estrilda paludicola") on loistopeippojen heimoon kuuluva varpuslintu.


title: Luhtavahanokka

text: Luhtavahanokkaa tavataan Keski- ja Itä-Afrikassa sekä Eteläisen Afrikan pohjoisosissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Mantellidae

text: Mantellidae on sammakoiden lahkoon kuuluva heimo.


title: Mantellidae

text: Heimoa tavataan vain Madagaskarilla ja Comoron saarilla.


title: Mantellidae

text: Alaheimo Boophinae


title: Mantellidae

text: Alaheimo Mantellinae


title: North York (Ontario)

text: North York on entinen Toronton metropolialueeseen kuulunut kaupunki, joka liitettiin vuonna 1998 kuudesta itsenäisestä kaupungista muodostettuun uuteen Toronton kaupunkiin. North Yorkin alue muodostaa nykyisestä Toronton pinta-alasta noin neljäsosan ja alue sijoittuu Toronton keskusta-alueen pohjoispuolelle.


title: North York (Ontario)

text: Alueella on ollut asutusta 1800-luvun alusta ja North York ilmestyi karttoihin vuonna 1922, kun Toronton kultaisen hevosenkengän maaseutukeskus erotettiin omaksi townshipiksi Yorkin townshipista. Toisen maailmansodan jälkeen alueen asutus kasvoi runsaasti erityisesti Highway 401:n rakentamisen jälkeen. North York liittyi vuonna 1954 Toronton metropolihallintoon ja sai vuonna 1967 Borough'n arvon. North York ehti olla myös kaupunki (City) vuosina 1979-1997 ennen sulautumistaan Torontoon.


title: Mäntänkosken voimala

text: Mäntänkosken voimala on Mäntän Energia Oy:n vesivoimala Mäntässä Keurusselän ja Kuoreveden välillä. Voimala on valmistunut 1932. Sen putous on 6,5 metriä, teho 1,5 MW ja energia 5,0 GWh/a. Se kuuluu Kokemäenjoen vesistöön Keuruun reitille. Pato on 2-luokan pato.


title: Mäntänkosken voimala

text: Ennen rakentamista luonnontilassa ollessaan Mäntänkoski haarautui itäiseen ja läntiseen haaraan. Nykyisin vedet kulkevat turbiinin kautta. Vain ylijuoksutuksen aikana osa vedestä menee suoraan padon yli alakanavaan.


title: Mäntänkosken voimala

text: Lupa rakentamiseen myönnettiin G. A. Serlachius Aktiebolagille 10.10.1934. Rakentamisen vuoksi Mäntäkoskessa ollut järvitaimenen lisääntymisalue tuhoutui ja taimenen mahdollinen vaellus kosken alapuolelta Keurusselkään ja siihen laskeviin jokiin estyi.


title: Autiopyöli

text: Autiopyöli () on keskiajalla Suomessa tai Ruotsissa ollut varsinaisista kylistä erillään sijainnut, verolle pantu mutta asumaton maakappale. Nimitys "autiopyöli" on ollut käytössä etenkin Varsinais-Suomessa ja liittyy nimenomaan uudisasutukseen. Sanan jälkiosa "pyöli" tulee ruotsin sanasta "böle", jonka eräs merkitys keskiajalla oli ’asuinpaikka’.


title: Autiopyöli

text: Syntytapoja autiopyölillä on päätelty voineen olla useita. Keskiajan uudisasutuskaudella entisen erämaan omistaja on voinut haluta säilyttää sen nautinnan itsellään ja ottanut maksaakseen siitä veroa; tai jokin kylä on joutunut esimerkiksi lainan, sakon tai muun maksun panttina luovuttamaan osan maistaan ulkopuoliselle; tai kyseessä on pysyvästi autioitunut asutus, joka on tullut veroa vastaan nautittavaksi joko jollekin lähikylälle tai maakunnan kartanolle. Tällaisten autioitumisten on Suomessa arveltu voivan liittyä mahdollisesti esimerkiksi mustaan surmaan.


title: Autiopyöli

text: Varsinais-Suomessa historiantutkija Eljas Orrman on todennut vanhimpien maakirjojen laatimisen aikaan 1540-luvulla autiopyölejä olleen eri puolilla maakuntaa kaikkiaan 39. Näitä ovat olleet esimerkiksi Raisiossa Vihtilänpyöli, Suomusjärvellä Vareksenpyöli ja Kiikalassa Hidoisenpyöli.


title: Autiopyöli

text:
Samaan aihepiiriin liittyvät myös käsitteet ulkoveromaa () ja
ulkokylänmaa. Näistä ainakin käsitettä ulkoveromaa on voitu käyttää myös autiopyölin synonyyminä , ja myös käsite ulkokylänmaa liittyy samankaltaisiin yhteyksiin.


title: Savannivahanokka

text: Savannivahanokka ("Estrilda melpoda") on loistopeippojen heimoon kuuluva varpuslintu.


title: Savannivahanokka

text: Savannivahanokkaa tavataan luonnonvaraisena Afrikan länsi- ja keskiosissa. Lajia on kuvattu yleisestä tai paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.


title: Ruostevahanokka

text: Ruostevahanokka ("Estrilda rhodopyga") on loistopeippojen heimoon kuuluva varpuslintu.


title: Ruostevahanokka

text: Ruostevahanokkaa tavataan Itä-Afrikassa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Märjänmäen rautatietunneli

text: Märjänmäki on tunneli rantaradalla Perniössä Karjaan ja Salon välisellä rataosalla. Sen pituus on 1 240 metriä ja se valmistui 1992.


title: Brandenburgin Maria Eleonoora

text: Brandenburgin Maria Eleonoora ("Marie Eleanore von Hohenzollern") (11. marraskuuta 1599 – 28. maaliskuuta 1655) oli saksalainen prinsessa ja Ruotsin kuningatar Kustaa II Aadolfin puolisona.


title: Brandenburgin Maria Eleonoora

text: Hänen vanhempansa olivat Juhana Sigismund, Brandenburgin vaaliruhtinas ja Preussin herttuatar Anna (Anne von Hohenzollern), jonka isä oli puolestaan Preussin herttua Albrecht Friederich.


title: Brandenburgin Maria Eleonoora

text: Maria Eleonoora nai Ruotsin kuninkaan Kustaa II Aadolfin 25. marraskuuta 1620 äitinsä siunauksella, mutta vastoin veljensä tahtoa. Hänen veljensä oli Georg Wilhelm, Brandenburgin vaaliruhtinas, joka oli juuri perinyt tittelin isältään. Hän synnytti vuonna 1626 miehelleen tyttären ja tulevan kuningattaren Kristiinan.


title: Brandenburgin Maria Eleonoora

text: Maria Eleonooraa kuvattiin aikanaan Euroopan kauneimmaksi kuningattareksi ja, niin kuin hänen tyttärensä myöhemmin sanoi, Marialla olivat "kaikki hyveet ja paheet", jotka aikansa naiselle kuuluivatkin.


title: Arabianvahanokka

text: Arabianvahanokka ("Estrilda rufibarba") on loistopeippojen heimoon kuuluva varpuslintu.


title: Arabianvahanokka

text: Arabianvahanokkaa tavataan Saudi-Arabian lounaisosissa ja Jemenissä. Lajin on kuvattu olevan harvinainen Saudi-Arabiassa ja Jemenin eteläosissa ja hieman yleisempi Jemenin pohjoisosissa. Se on luokiteltu elinvoimaiseksi.


title: Sahelinvahanokka

text: Sahelinvahanokka ("Estrilda troglodytes") on loistopeippojen heimoon kuuluva varpuslintu.


title: Sahelinvahanokka

text: Sahelinvahanokkaa tavataan luonnonvaraisena Afrikassa Länsi-Afrikasta Keski-Afrikan kautta Eritreaan ja Keniaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.


title: Kongonvahanokka

text: Kongonvahanokka ("Estrilda nigriloris") on loistopeippojen heimoon kuuluva varpuslintu.


title: Kongonvahanokka

text: Kongonvahanokkaa tavataan Kongon demokraattisen tasavallan eteläosissa. Laji on harvinainen ja huonosti tunnettu. Se on luokiteltu puutteellisesti tunnetuksi.


title: Metsävahanokka

text: Metsävahanokka ("Estrilda atricapilla") on loistopeippojen heimoon kuuluva varpuslintu.


title: Metsävahanokka

text: Metsävahanokkaa tavataan Afrikan keskiosissa. Lajia on kuvattu yleiseksi tai paikallisesti yleiseksi ja runsaslukuiseksikin joillain alueilla. Sen kannankehitys on vakaa, ja se on luokiteltu elinvoimaiseksi.


title: Naamiovahanokka

text: Naamiovahanokka ("Estrilda erythronotos") on loistopeippojen heimoon kuuluva varpuslintu.


title: Naamiovahanokka

text: Naamiovahanokkaa tavataan Afrikan etelä- ja itäosissa. Lajia on kuvattu yleiseksi tai paikallisesti yleiseksi . Sen kannankehitys on vakaa, ja se on luokiteltu elinvoimaiseksi.


title: Vihertäpläpeippo

text: Vihertäpläpeippo ("Mandingoa nitidula") on loistopeippojen heimoon kuuluva varpuslintu.


title: Vihertäpläpeippo

text: Vihertäpläpeippoa tavataan Saharan eteläpuolisessa Afrikassa. Laji on vaikeati huomattava, ja se saattaa olla yleinen. Sen kannankehitys on vakaa, ja se on luokiteltu elinvoimaiseksi.


title: Jacob Katonon

text: Jacob Kipngetcih Katonon (s. 5. lokakuuta 1969) on kenialainen yleisurheilija, joka kilpaili hyppylajeissa. Hän hyppäsi Kenian ennätyksen korkeushypyssä, pituushypyssä ja kolmiloikassa.


title: Jacob Katonon

text: Katonon karsiutui kolmiloikan loppukilpailusta Göteborgin MM-kilpailuissa 1995 ja Atlantan olympialaisissa 1996. Vuoden 1994 Kansainyhteisön kisoissa hän sijoittui kolmiloikassa yhdeksänneksi. Vuoden 1995 Afrikan kisoissa hän voitti kolmiloikan ja sijoittui pituushypyssä kolmanneksi.


title: Viiltopeippo

text: Viiltopeippo ("Amadina fasciata") on loistopeippojen heimoon kuuluva varpuslintu.


title: Viiltopeippo

text: Viiltopeippoa tavataan laajalla alueella Afrikassa. Pohjois-Afrikasta se puuttuu ja myös Keskisessä Afrikassa sen levinneisyysalueessa on aukko. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi.


title: Kiltua

text: Kiltua on Savon Voiman vesivoimala Sonkajärvellä Laakajärven ja Kiltuanjärven välillä. Se on valmistunut 1982. Sen putous on 19 metriä ja teho 5,6 MW. Se kuuluu Vuoksen vesistön Nilsiän reittiin. Sen vuotuinen energiantuotanto on 7 GWh. 2015 Laitos on saneerattu kokonaan Uudella juoksupyörällä parannettiin voimalaitoksen hyötysuhdetta ja samassa yhteydessä uusittu voimalaitosautomaatio mahdollistaa paremman säädettävyyden ja etäohjauksen. Hankkeen kokonaiskustannus oli noin 2 miljoonaa euroa.


title: Pantelosaurus

text: Pantelosaurus on sukupuuttoon kuollut varhaisella permikaudella elänyt synapsidisuku, joka kuuluu kladiin Sphenacodontia. Sukuun luetaan laji "Pantelosaurus saxonicus".


title: Pantelosaurus

text: "Pantelosaurus saxonicusin" nimesi Huene vuonna 1925. Kuitenkin vuonna 1979 Currie synonymisoi sen ja useita muita varhaisia Sphenacodontian edustajia "Haptodus baylei" -lajin kanssa, joka oli nimetty jo 1886. Hän kuitenkin teki tämän ilman, että olisi suoraan verrannut useimpien niistä fossiileja toisiinsa, mukaan lukien "H. baylein" holotyyppi. Myöhemmät tutkimukset ovat kuitenkin havainneet useita eroja näiden eläinten välillä ja kladistisissa tutkimuksissa onkin havaittu, etteivät ne ole toistensa lähimpiä sukulaisia, joten Currien niille tekemä uudelleenluokittelu osoittautui virheelliseksi. Tästä syystä ne on uudelleen erotettu omiksi suvuikseen.


title: Pantelosaurus

text: Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


title: Erkki Kinnunen

text: Erkki Johannes Kinnunen (20. syyskuuta 1908 Mikkeli – 20. maaliskuuta 1980 Helsinki) oli suomalainen tekniikan tutkija ja professori. Hän oli kauppa- ja teollisuusministeriön teollisuusosaston osastopäällikkö ja ylijohtaja 1955–1961, Suomen Metalliiteollisuusyhdistyksen toimitusjohtaja 1962–1964 ja sitten Lappeenrannan teknillisen korkeakoulun teollisuustalouden professori ja rehtori 1971–1975.


title: Erkki Kinnunen

text: Kinnunen valmistui diplomi-insinööriksi vuonna 1933 ja tekniikan lisensiaatiksi 1955 sekä väitteli tohtoriksi 1967. Hän työskenteli nuorempana muun muassa insinööritoimiston Vuoriston, Ekono-yhdistyksen ja Suomen Puunvienti Oy:n palveluksessa. Vuosina 1944–1952 hän oli Valkon Laiva Oy:n toimitusjohtaja ja samalla 1948–1951 Teknillisen korkeakoulun (TKK) puun mekaanisen teknologian vt. professori. Hän oli TKK:lla vielä teollisuustalouden apulaisprofessorina 1968–1971. Vuosina 1952–1955 Kinnunen oli Rauma-Repola Oy:n johtaja ja vuonna 1955 lyhyesti H. G. Paloheimo Oy:n insinöörinä, mistä hän siirtyi Kauppa- ja teollisuusministeriön osastopäälliköksi. Hän osallistui asiantuntijana Suomen ja Neuvostoliiton välisiin kauppaneuvotteluihin.


title: Anna-Leena Mäki-Penttilä

text: Anna-Leena Mäki-Penttilä (s. 3. helmikuuta 1946 Hämeenkoski) on suomalainen näyttelijä ja käsikirjoittaja. Hänen tunnetuin roolinsa on komisario Palmun sihteeri elokuvassa "Vodkaa, komisario Palmu".


title: Selma Vilhunen

text: Selma Vilhunen (s. 1976) on suomalainen elokuvaohjaaja ja käsikirjoittaja. Hän tekee sekä dokumenttielokuvia että fiktiota. Vilhusen elokuvien toistuvia aiheita ovat perhesuhteet, perinteiden siirtyminen ja luonto.


title: Selma Vilhunen

text: Vilhunen valmistui Turun ammattikorkeakoulun taideakatemian elokuvalinjalta vuonna 2004. Hänen lopputyönsä, lyhytelokuva "Minun pikku elefanttini", voitti sarjassaan Tampereen elokuvajuhlien kotimaisen kilpailun pääpalkinnon vuonna 2003. Opiskeluaikanaan Vilhunen käsikirjoitti televisioelokuvan "Espoon viimeinen neitsyt" (2003). Hän on käsikirjoittanut Petri Kotwican kanssa pitkän näytelmäelokuvan "Koti-ikävä" (2005).


title: Selma Vilhunen

text: Vuonna 2010 Vilhunen perusti kolmen kollegansa kanssa Tuffi Films Oy:n, jonka ensimmäinen valmistunut tuotanto oli Vilhusen ohjaama lyhytelokuva "Pitääkö mun kaikki hoitaa?". Se valittiin tammikuussa 2014 Oscar-ehdokkaaksi ensimmäisenä suomalaisena lyhytelokuvana. Kesäkuussa 2014 Vilhunen kutsuttiin Yhdysvaltain elokuva-akatemian jäseneksi. Vilhuselle myönnettiin vuonna 2018 Suomi-palkinto tunnustuksena merkittävästä taiteellisesta urasta.


title: Ctenospondylus

text: Ctenospondylus on sukupuuttoon kuollut synapsidisuku. Se kuuluu heimoon Sphenacodontidae ja eli varhaisen permikauden aikana. Sukuun luetaan kaksi lajia: "Ctenospondylus casei" ja "Ctenospondylus ninevehensis". "Ctenospondylus" oli lihansyöjä.


title: Ctenospondylus


title: Dogecoin

text: Dogecoin (tunnus: Ɖ; lyhenne: DOGE) on Litecoiniin pohjautuva kryptovaluutta, joka käyttää maskottinaan shiba-koirahahmoa Doge-meemistä.


title: Dogecoin

text: Bitcoin on ensimmäinen lohkoketjuteknologiaan perustuva kryptovaluutta. Sen white paper julkaistiin lokakuussa vuonna 2008 ja lohkoketju käynnistettiin tammikuussa vuonna 2009. Bitcoinin jälkeen markkinoille alkoi syntyä myös muita kryptovaluuttoja. Yksi markkinoiden vanhimmista ja suosituimmista kryptovaluutoista on Litecoin, joka on perustettu vuonna 2011.


title: Dogecoin

text: Dogecoin syntyi vuonna 2013, jolloin kryptovaluuttojen suosio oli merkittävässä kasvussa. Kyseessä on alun perin niin sanottu "fork" Luckycoin-nimisestä kryptovaluutasta, joka perustui puolestaan Litecoiniin. Koska Litecoin pohjautuu lähes täysin Bitcoiniin, myös Dogecoin on vahvasti Bitcoinin jälkeläinen.


title: Dogecoin

text: Dogecoinin perustaja on amerikkalainen Jackson Palmer. Hän oli seurannut kryptovaluuttoja pitkään ja laittanut merkille markkinoiden nopean kasvun. Palmer vitsaili eräänä päivänä Twitterissä "sijoittavansa Dogecoiniin", sillä "se on melko varmasti seuraava iso juttu". Palmer sai idean Dogecoinista, kun hänellä oli nettiselaimessaan yhtä aikaa auki Doge-meemi sekä Coinmarketcap.com -sivusto.


title: Dogecoin

text: Ystävien painostamana ja oluen motivoimana Palmer osti vuoden 2013 marraskuun loppupuolella dogecoin.com-domainin, piirsi Dogecoinille logon ja pystytti sille sivuston.


title: Dogecoin

text: Dogecoinin ohjelmoija on entinen IBM:n insinööri Billy Markus. Hänen tavoitteenaan oli luoda Bitcoinia suuremman kohdeyleisön saavuttava kryptovaluutta, jota hämäräperäiseen kaupantekoon liittyvät konnotaatiot eivät vaivaisi. Markus näki Twitterissä Jackson Palmerin luoman Dogecoin meemin, ja otti häneen yhteyttä.


title: Dogecoin

text: Billy Markus tunnetaan netissä nimimerkillä Sibetoshi Nakamoto, joka on hassutteluversio Bitcoinin perustajasta, Satoshi Nakamotosta.


title: Dogecoin

text:
Vaikka Dogecoin julkaistiinkin alun perin vitsinä, sen ympärille on muodostunut verkkoyhteisöjä sekä kolmansien osapuolien tekemiä vaihdantapalveluita. Dogecoinin vaihdanta-arvo kasvaa hyvää vauhtia, ja niitä on louhittu jo suuria määriä. Esimerkiksi Daily Tech arvioi dogecoinien arvoksi vuoden 2013 lopussa yli 130 miljoonaa dollaria. Dogecoin lohkoketjussa louhittiin vuoden 2017 lopussa miljoonas lohko.
Tammikuussa 2018 Forbes kertoi Dogecoinien kokonaisarvon nousseen kahteen miljardiin US-dollariin.


title: Dogecoin

text: Dogecoineja, bitcoineja tai litecoineja on mahdollista vaihtaa useilla verkkosivustoilla. Muiden virtuaalivaluuttojen tavoin dogecoinin arvo heittelee paljon.


title: Dogecoin

text:
Dogecoinin ulkoinen arvo verrattuna dollariin tai euroon on vähäinen, mutta sitä käytetään silti Redditin kaltaisissa verkkoyhteisöissä esimerkiksi tavaroiden ja palveluiden ostamiseen sekä "juomarahoina" kanssakäyttäjien letkautuksia kehuttaessa.
Hyvästä kommentista palkinnoksi annettu palveluraha on yleensä todelliselta rahalliselta arvoltaan hyvin pieni, joten kynnys niiden antamiseen on hyvin matala. Tästä syystä yksittäisiä vaihdantatoimenpiteitä tehtiin 2014 dogecoineilla jopa enemmän kuin bitcoineilla, mutta dollareiksi muutettuina siirtojen arvot jäävät pienemmiksi. Yhden dogecoinin arvo oli tuolloin 0,00031 US-dollaria.


title: Dogecoin

text: Tammikuussa 2014 Redditin Dogecoin-yhteisö keräsi rahaa Jamaikan rattikelkkailujoukkueen olympiamatkaa varten. Keräyksellä saatiin kokoon parissa päivässä dogecoinea yli 30 tuhannen dollarin edestä eli merkittävä osa olympiamatkan tarvitsemasta 80 tuhannen dollarin kokonaissummasta. Dogecoinit muutettiin bitcoineiksi 20. tammikuuta, jottei dogecoinin nopeasti heilahteleva kurssi pilaisi hanketta.


title: Cedar Rapids RoughRiders

text:
Cedar Rapids RoughRiders on vuonna 1983 perustettu yhdysvaltalainen juniorijääkiekkoseura, joka pelaa USHL:ssa.
Seura on kotoisin Cedar Rapidsista Iowasta.


title: Vaahteraliigan kausi 1999

text: Vaahteraliigan kausi 1999 oli Vaahteraliigan 20. kausi. Liigan runkosarjassa oli tarkoitus pelata kymmenen kierrosta, mutta yhden joukkueen jättäytyessä sarjasta kauden kintaalla seitsemän joukkuetta pelasivat epätasaisen määrän otteluita. Runkosarjan neljä parasta joukkuetta etenivät pudotuspeleihin, kun taas viimeiseksi jäänyt joutui karsimaan sarjapaikasta I-divisioonan toiseksi sijoittuneen kanssa.


title: Vaahteraliigan kausi 1999

text: Vaahteramaljassa kohtasivat viime kauden tapaan Helsinki Roosters ja Turku Trojans. Roosters voitti Trojansin toistamiseen ja voitti samalla viidennen peräkkäisen mestaruutensa. Arctic Circle Stars voitti pronssia. Sarjanousija Oulu Northern Lights jäi runkosarjassa viimeiseksi, mutta voitti karsintaottelunsa jäi säilytti sarjapaikkansa.


title: Vaahteraliigan kausi 1999

text: Northern Lights – Wolverines : 49 (0) – 6 (0)


title: Chicago Steel

text:
Chicago Steel on vuonna 1996 perustettu yhdysvaltalainen juniorijääkiekkoseura, joka pelaa USHL:ssa.
Seura on kotoisin Bensenvillestä Illinoisista.


title: McLaren MP4-28

text: McLaren MP4-28 on brittiläisen Formula 1 -talli McLarenin käyttämä auto kaudella 2013. Autolla kilpailivat brittiläinen Jenson Button sekä meksikolainen Sergio Pérez. McLaren ei voittanut autolla yhtään osakilpailua, vaan paras sijoitus Buttonin neljäs sija tuli kauden päätösosakilpailussa Brasiliassa. Valmistajien MM-sarjassa McLaren sijoittui viidenneksi. Edellisen kerran McLaren jäi palkintopallien ulkopuolelle kauden jokaisessa kisassa kaudella 1980.


title: McLaren MP4-28

text: MP4-28 sai huomiota Jerezin talvitesteissä huomattavan nopeutensa ansiosta ja auto nousikin mestaruusehdokkaiden joukkoon. Pian kuitenkin selvisi, että vauhdin syynä oli väärin asennettu jousituksen osa Jenson Buttonin autossa mikä vaikutti auton käyttäytymiseen mutkissa. McLaren joutui asentamaan osan uudestaan, jolloin kierrosajat hidastuivat.


title: McLaren MP4-28

text: Kuljettaja keskeytti, mutta onnistui ajamaan yli 90% kilpailusta mikä oikeuttaa loppusijoitukseen.


title: Dubuque Fighting Saints

text:
Dubuque Fighting Saints on yhdysvaltalainen juniorijääkiekkoseura, joka pelaa USHL:ssa.
Seura on kotoisin Dubuquesta Iowasta. Seura pelasi USHL:ssä jo vuosina 1980–2001, mutta vuonna 2001 seura ajautui konkurssiin.
Seura perustettiin uudelleen kaudella 2010–2011, jolloin se voitti myös USHL:n mestaruuden kukistettuaan finaalissa Green Bay Gamblersin.


title: Indiana Ice

text:
Indiana Ice on vuonna 2003 perustettu yhdysvaltalainen juniorijääkiekkoseura, joka pelaa USHL:ssa.
Seura on kotoisin Indianapolista Indianasta.


title: Muskegon Lumberjacks

text:
Muskegon Lumberjacks on vuonna 2010 perustettu yhdysvaltalainen juniorijääkiekkoseura, joka pelaa USHL:ssa.
Seura on kotoisin Muskegonista, länsi-Michiganista.


title: Muskegon Lumberjacks

text: Joukkueen kotikenttä on L.C. Walker Arena Muskegonissa. Tämä joukkue korvasi aiemmin IHL:ssä pelanneen samannimisen joukkueen joka oli siirtynyt vuosina 2009-2010 Evansvilleen Indianaan. Joukkueen omisti Lou ja Josh Mervis Blue Ox Hockey-yhtiön kautta. Joukkue myytiin kesäkuussa 2013 kolmelle ex-NHL pelaajalle: Chris ja Peter Ferrarolle sekä John Vanbiesbrouck:lle.


USA Hockey National Team Development Program eli USNTDP on USA Hockey organisaation alainen hanke. Hanke aloitettiin vuonna 1996, jotta Yhdysvaltain alle 18-vuotiaiden sekä alle 17-vuotiaiden jääkiekkomaajoukkueet saisivat mahdollisimman paljon harjoittelua. USNTDP kotipaikaksi valittiin Ann Arbor Michiganista. USNTDP pelaa myös yliopistourheilu National Collegiate Athletic Associationissa pelaavia seuroja vastaan. USNTDP pelasi aikaisemmin myös North American Hockey Leaguessa, mutta vuonna 2009 USNTDP tärkeimmäksi sarjaksi vakiintui USHL.


title: Lapsikuoro Jippii

text: Jippii-kuorot ovat suomalaisia ja nykyisin myös muissa maissa toimivia lapsikuoroja. Jippii-kuorotoiminnassa on mukana yli 100 lapsikuoroa, jotka toimivat eri seurakunnissa, kirkkokunnissa ja kouluissa kahdeksassa eri maassa. Jippii-lapsityö alkoi vuonna 1998 Suomessa Fida International -lähetysjärjestössä osana ”Lapsen puolesta” –teemavuotta. Ensimmäiset Jippii-laulut tehtiin vuonna 2000 ja ensimmäinen suomenkielinen Jippii-äänite nimeltään "Jippii, Taivaan Isän hommissa" julkaistiin v. 2001. Vironkielinen "Juhhei"-levy julkaistiin pian suomenkielisen levyn jälkeen ja on omistettu 5-vuotiaana menehtyneen Helina-tytön muistolle. Myös ammattimuusikkoja on lähtenyt kuorojen toimintaan säveltäjä Lasse Heikkiän innostamana. Kymmenes suomenkielinen levy "Ristin maa" julkaistiin 1.1.2017. Jippii-lauluissa kaikuu iloinen evankeliumi ja sanoma lähetystyöstä lasten laulamana.


title: Lapsikuoro Jippii

text: Jippii-kuorotoiminnan avuksi on julkaistu nuotit yli sadasta Jippii-laulusta sekä laulujen musiikkitaustat lapsikuorojen käyttöön. Kaikki Jippii-kuorot toimivat itsenäisesti omilla paikkakunnillaan. Muutamia kertoja vuodessa järjestetään suurempia yhteiskonsertteja, joissa laulaa satoja lapsia. Vuonna 2017 Suomen 100-vuotis- ja uskonpuhdistuksen 500-vuotisjuhlien kunniaksi Jippii-kuorot järjestävät koko Suomen kattavan Ristin maa 2017 –kiertueen. http://www.suomalainenusko.fi/ristin-maa/ Jippii-kuorotoiminta on ilmaista ja kaikki halukkaat lapset ja lapsikuorot voivat tulla toimintaan mukaan.


title: Lapsikuoro Jippii

text: Jippii-laulujen kääntäminen on yllättänyt lauluntekijätkin. Lauluja alettiin kääntää viroksi jo ennen kuin ensimmäinen äänite valmistui vuonna 2001, ja unkarinkielinen Jippii-äänite ilmestyi Unkarissa pian suomalaisen levyn jälkeen. Nyt Jippii-lauluja lauletaan eri puolilla maailmaa: nenetsin kielellä Pohjois-Siperiassa, missä pakkasta saattaa olla -50C ja Turkmenistanissa, missä lämpö kipuaa +50C asteeseen. Niitä lauletaan maailman korkeimman vuoren Mt. Everestin juurella Nepalissa, ja ne raikuvat merenpinnan alapuolella Israelissa. Valmiita Jippii-äänitteitä on tehty jo 48 kappaletta 27 kielellä. Laulujen käännösohjelmassa on yli 100 kieltä. Laulut äänitetään paikallisten lasten kanssa kussakin maassa. Jippii-kuoroja on syntynyt Viroon, Latviaan, Liettuaan, Venäjälle, Albaniaan, Armeniaan, Georgiaan, Nepaliin, Brasiliaan, Madagaskarille, Intiaan, Laosiin.… (Jippiimissio 8.1.2017) Kansainvälisissä Jippii-konserteissa lapset laulavat samoja lauluja monilla eri kielillä.


title: Lapsikuoro Jippii

text: Kuoroja on mm. Venäjällä, Virossa, Liettuassa, Albaniassa, Japanissa, Intiassa ja Nepalissa. Marraskuussa 2014 julkaistu georgiankielinen levy on 35:s Jippii-äänite ja tiettävästi ensimmäinen korkealaatuinen hengellinen lastenlevy Georgiassa.


title: Lapsikuoro Jippii

text: Jippii-kuorotoimintaa koordinoi Jippiimissio ry, joka myös tuottaa kuoroja varten uutta materiaalia.


title: Youngstown Phantoms

text:
Youngstown Phantoms on vuonna 2003 perustettu yhdysvaltalainen juniorijääkiekkoseura, joka pelaa USHL:ssa.
Seura on kotoisin Youngstownista Ohiosta.


title: Operaatio Tiikeri (1944)

text: Operaatio Tiikeri () oli liittoutuneiden vuonna 1944 toimeenpanema harjoitusoperaatio, jonka tarkoituksena oli valmistella joukkoja Normandian maihinnousuun. Monien virheiden vuoksi operaatio päättyi valtaviin miestappioihin, kun saksalaiset hyökkäsivät harjoitusjoukkoja vastaan.


title: Operaatio Tiikeri (1944)

text: Illalla, 27. huhtikuuta 1944 sataneljätoista liittoutuneiden maihinnousualusta lähti liikkeelle Lounais-Englannista osana harjoitusta, jonka tarkoituksena oli jäljitellä tulevaa Normandian maihinnousua.


title: Operaatio Tiikeri (1944)

text: Plymouthista lähti liikkeelle operaation eräs viiden aluksen osajoukko. Myöhemmin tähän saattueeseen liittyi kolme Brixhamista lähtenyttä alusta. Kohteena oli Utah Beachiä harjoituksessa esittänyt, Lymenlahden pohjukassa sijaitseva Slaptonin ranta. Matkalla harjoitusrannalle yhdeksän saksalaisten nopeaa Schnellboot-torpedovenettä kuitenkin hyökkäsi kyseisen saattueen kimppuun. Torpedohyökkäyksen seurauksena 1 405 brittiläistä merimiestä ja yhdysvaltalaista sotilasta sai surmansa.


title: Operaatio Tiikeri (1944)

text:
Liittoutuneet tekivät monia ratkaisevia virheitä operaation suunnittelussa, tiedotuksessa ja toteutuksessa.
Yksi hyökkäyksen kohteena olleen saattueen aluksista - HMS Scimitar - oli vahingoittunut vain muutamaa tuntia ennen lähtöä. Päämajan hidastelusta johtuen korvaava laiva - HMS Saladin - saavutti joukon vasta kun pelastustyöt veden varassa olleiden pelastamiseksi olivat jo käynnissä.
Vaikka saksalaisten lähtö Ranskan Cherbourgista oli havaittu, ei tieto siitä kulkeutunut kaikkiin harjoitukseen osallistuviin aluksiin. Yksi syy tähän oli brittiläisten ja yhdysvaltalaisten joukkojen käyttämät eri radiotaajuudet.


title: Operaatio Tiikeri (1944)

text: Opetuksen puute pelastusvyön käytöstä koitui suuren joukon miehiä kuolemaksi, kun he taistelivat torpedoitujen alusten upottua viisiasteisessa vedessä.


title: Operaatio Tiikeri (1944)

text: Katasrofaalisen harjoituksen kulku salattiin aikoinaan, jotta Normandian maihinnousun aikataulu ei olisi kärsinyt tragedian vuoksi. Asioiden todellinen luonne paljastui vasta 1980-luvulla, kun brittiläinen Ken Small lähti tutkimaan asiaa.


title: Goal.com

text: Goal.com on jalkapalloaiheinen uutissivusto. Sen juttuja julkaistaan 36 eri kielellä.


title: Goal.com

text: Goal.com jakaa vuosittain parhaan pelaajan palkinnon ja listaa 50 parasta jalkapalloilijaa.


title: Pitääkö mun kaikki hoitaa?

text: Pitääkö mun kaikki hoitaa? on vuonna 2012 ensi-iltansa saanut Selma Vilhusen ohjaama suomalainen lyhytelokuva. Se kertoo lapsiperheen kiireisestä aamusta ja äidistä, joka yrittää hoitaa perheensä kaikki asiat itse.


title: Pitääkö mun kaikki hoitaa?

text: Elokuva valittiin tammikuussa 2014 Oscar-ehdokkaaksi ensimmäisenä suomalaisena lyhytelokuvana ja kaikkien aikojen toisena suomalaiselokuvana. Ensimmäinen Oscar-ehdokkuuden saanut suomalainen elokuva oli Aki Kaurismäen "Mies vailla menneisyyttä" vuonna 2002.


title: Pitääkö mun kaikki hoitaa?

text: Elokuvaa on esitetty Suomessa Tampereen elokuvajuhlilla ja Helsingin lyhytelokuvafestivaaleilla sekä ulkomailla muun muassa Palm Springsissä, Chicagossa, Göteborgissa ja Budapestissa. Palkintoja se on saanut Helsingin lisäksi Aspenin lyhytelokuvafestivaaleilla. Elokuva sai ensiesityksensä televisiossa Yle Teema -kanavalla 21. joulukuuta 2013.


title: Sugar

text: Sugar oli vuosina 1992–1995 toiminut yhdysvaltalainen rockyhtye. Sen johtohahmona oli Hüsker Dü -yhtyeen laulaja ja kitaristi Bob Mould.


title: Sugar

text: Yhtye julkaisi lyhyeksi jääneellä urallaan kaksi studioalbumia, joista vuonna 1992 ilmestynyt esikoislevy "Copper Blue" sai paljon kehuja kriitikoilta. Muun muassa englantilainen New Musical Express valitsi sen vuoden albumiksi. Seuraavana vuonna julkaistu EP "Beaster" nousi Britannian albumilistalla sijalle 3 ja toinen kokopitkä albumi "" sijalle 7.


title: Cryptovenator

text: Cryptovenator (nimen merkitys: "”piilossa oleva saalistaja”") on sukupuuttoon kuollut synapsidisuku, joka eli myöhäisellä kivihiilikaudella ja kuuluu heimoon Sphenacodontidae. Se tunnetaan yhdestä alaleuan luupalan fossiilista, joka on löydetty Rheinland-Pfalzista Saksasta. Sukuun luettu laji on "Cryptovenator hirschbergeri". Se oli suurehko lihansyöjä.


title: Cryptovenator

text: Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


title: Pakkoyrittäjä

text: Pakkoyrittäjä tarkoittaa henkilöä, joka on joutunut yrittäjäksi vastoin tahtoaan. Pakkoyrittäjäksi on voinut joutua esimerkiksi sen jälkeen, kun on tullut irtisanotuksi entisestä palkkatyöstään. Pakkoyrittäjänä voidaan pitää myös vapaaehtoisesti yrittäjäksi ryhtynyttä, joka haluaisi siirtyä palkkatyöhön, ja eläkeiän saavuttanutta yrittäjää, joka ei saa yritystään realisoiduksi.


title: Pakkoyrittäjä

text: Pakkoyrittäjä-sanaa on kritisoitu, sillä työttömän ei Suomessa ole pakko ryhtyä yrittäjäksi. Tilalle on tarjottu käsitettä vastentahtoinen yrittäminen. Yrittäjyystieteissä pakkoyrittäjä on vakiintunut termi, vaikka sen määritelmästä ei olekaan yksimielisyyttä. Termi on saanut alkunsa motivaatiokeskustelusta, jonka mukaan ihminen kokee yrittäjyyden joko mahdollisuutena tai pakkona. Nyttemmin asiaa ei kuitenkaan nähdä yhtä mustavalkoisena, vaan puhutaan pakosta osasyynä yrittäjyyteen.


title: Pakkoyrittäjä

text: Pakkoyrittäjälle on tyypillistä, ettei hän ole harkinnut yrittäjyyttä. Yrittäjyyteen joudutaan työelämässä tapahtuneen pettymyksen, esimerkiksi työttömyyden kautta. Pettymys heijastuu pakkoyrittäjän uraan ja erottaa pakkoyrittäjän "tavallisesta" yrittäjästä.


title: Pakkoyrittäjä

text: Yllä olevasta poiketen pakkoyrittäjyydeksi on myös kutsuttu tilannetta, jossa yrittäjänä toimiminen on henkilön ainoa vaihtoehto hankkia elanto. Tällainen tilanne on ollut yleinen eräissä kehitysmaissa. Sen sijaan kehittyneissä teollisuusmaissa kuten Suomessa sellainen pakkoyrittäjyys on vähäistä.


title: Pakkoyrittäjä

text: Suomessa on noin 260 000 yrittäjää. Yrittäjistä noin 152 000 on itsensätyöllistäjiä. Erään itsensätyöllistäjiä koskeneen tutkimuksen mukaan viidennes heistä työskenteli yrittäjänä vastentahtoisesti. Yli 40 % itsensätyöllistäjistä ilmoitti, ettei vastaavaa palkkatyötä ei ollut tarjolla, jolloin yrittäjyys tarjosi tavan työllistyä.


title: Pakkoyrittäjä

text: Suomen Yrittäjien kyselytulosten mukaan noin viidennes yrittäjistä on ajautunut yrittäjyyteen työpaikan menettämisen takia. Tästä huolimatta vain noin 7 % yrittäjistä harkitsisi paluuta palkansaajaksi, jos sellainen mahdollisuus tulisi. Alun vastenmielisyydestä huolimatta valtaosalle yrittäjistä yrittäjyys on osoittautunut hyväksi.


title: Pakkoyrittäjä

text: Pakkoyrittäjyys on toisinaan nähty "näennäisyrittäjyytenä". Sitä on kritisoitu mm. siitä, että se olisi työnantajien keino välttää työnantajavelvollisuuksia ja säästää kustannuksia. Näennäisyrittäjän työtä tilaava yritys voi kritiikin mukaan sanella työn ehdot ilman työehtosopimuksen tai lainsäädännön palkansaajalle takaamaa minimiturvaa. Näennäisyrittäjän toimeentulo ja sosiaaliturva on herättänyt huolta.


title: Pakkoyrittäjä

text: Näennäisyrittäjyys liittyy työnantajien haluun ulkoistaa palkkatyötä yrittäjätyöksi. Työnantajat tavoittelevat kilpailukykyä keskittymällä omaan ydinosaamiseensa. Tämän saavuttamiseksi työnantajat ovat mm. ulkoistaneet ydintoimintoihinsa kuulumattomia työntekijöitään yrittäjiksi, joilta ne sitten ostavat palveluita. Jos ostava yritys määrittelee palvelun hinnan ja estää yrittäjää tarjoamasta palveluita myös muille asiakkaille, yrittäjällä ei ole todellisia mahdollisuuksia kilpailla markkinoilla ja valita asiakkaitaan. Toisin kuin palkansaajana, yrittäjä ei saa tuloja ajalta, jolloin hän on sairaana, lomalla tai työtä ei ole. Toisin sanoen näennäisyrittäjä kantaa yrittäjäriskiä, mutta hänellä ei ole riittäviä mahdollisuuksia voiton tavoitteluun tai toiminnan kehittämiseen. On esitetty, että tällaista näennäisyrittäjyyttä ei tulisi kutsua pakkoyrittäjyydeksi tai ylipäätään yrittäjyydeksi, sillä siinä eivät täyty yrittäjyyden edellytykset ja määritykset.


title: Pakkoyrittäjä

text: Suomen Ammattiliittojen Keskusjärjestö (SAK) on ilmoittanut tavoitteekseen pakko- ja näennäisyrittäjyyden estämisen.


title: Eumetnet

text: Eumetnet on eurooppalaisten ilmatieteenlaitosten yhteistoimintaelin. Se perustettiin vuonna 1995 vapaamuotoisena verkostona, ja siitä tuli oikeushenkilö vuonna 2009. Eumetnetin pääkonttori on Brysselissä. Sen tarkoituksena on edistää yhteistyötä, jakaa kokemuksia ja suurten hankintojen kustannuksia sekä toimia laitosten yhteisenä äänitorvena ulkopuolisten tahojen kuten EU:n suuntaan. Esimerkkejä Eumetnetin koordinoimista ohjelmista ovat E-ASAP, joka järjestää laivoilta tehtäviä radioluotauksia, joilla mitataan ilmakehän pystyrakennetta merialueilla, ja E-AMDAR, joka kerää ja jakelee reittilentokoneista tehtäviä tuuli- ja lämpötilahavaintoja.


title: Eumetnet

text: Vuoden 2014 alusta Eumetnetissä on 31 jäsentä eli ilmatieteen laitokset seuraavista maista: Alankomaat, Belgia, Britannia, Espanja, Islanti, Irlanti, Italia, Itävalta, Kreikka, Kroatia, Kypros, Latvia, Luxemburg, Malta, Entinen Jugoslavian tasavalta Makedonia, Montenegro, Norja, Puola, Portugali, Ranska, Ruotsi, Saksa, Serbia, Slovakia, Slovenia, Suomi, Sveitsi, Tšekki, Tanska, Unkari ja Viro.


title: Hiidenhauta

text:
Hiidenhauta on vuonna 2012 perustettu, melodista black metalia soittava, satakuntalainen yhtye. Yhtyeen perustivat Tuomas Keskimäki yhdessä Emma Keskimäen kanssa. Hiidenhaudan sanoitukset on tehty kalevalamittaan ja ne sisältävät tarinoita historiasta ja luonnosta.
EP:t


title: Hiidenhauta

text: Studioalbumit


title: Glykogeniini

text: Glykogeniini on entsyymi, joka osallistuu sokeriaineenvaihduntaan katalysoimalla glykogeenin synteesiä. Glykogeniini katalysoi glukoosiyksiköistä koostuvien oligomeerien muodostumista UDP-glukoosista. Glykogeniinin EC-numero on EC 2.4.1.186.


title: Glykogeniini

text: Glykogeniinistä on useita isoentsyymejä, joista yleisin on glykogeniini 1, joka koostuu kahdesta molekyylimassaltaan 37 kDa samanlaisesta alayksiköstä. Tämän isoentsyymin lisäksi kädellisten maksassa esiintyy glykogeniini 2, joka koostuu kahdesta molekyylimassaltaan 66 kDa olevasta samanlaisesta alayksiköstä. Glykogeniinin kumpikin alayksikkö on katalyyttisesti aktiivinen. Entsyymi siirtää glukoosiyksiköitä UDP-glukoosilta ja liittää ne itseensä tiettyjen tyrosiiniaminohappojen sivuketjuihin muodostaen glykaaniprimeerin. Tyypillisesti glukoosiyksiköitä on tässä primeerissä 5–13. Glykogeniini ei muodosta tätä pidempiä polymeerejä vaan glykogeenin synteesiä jatkaa toinen entsyymi glykogeenisyntaasi ja glykogeniini muodostaa glykogeenipolymeerin proteiiniytimen. Glykogeniini vaatii toimiakseen mangaani-ioneja.


title: Selkäliitto

text:
Selkäliitto on voittoa tavoittelematon valtakunnallinen kansanterveysjärjestö ja selkäyhdistysten keskusliitto. Liiton toiminnan tarkoituksena on selkäsairauksien ennaltaehkäisy sekä selkäsairaiden hoidon, kuntoutuksen ja elämänlaadun parantaminen yhdessä selkäyhdistysten ja muiden samoja tavoitteita toteuttavien yhteistyökumppaneiden kanssa.
Selkäliiton toimisto sijaitsee Kampissa, Helsingissä.


title: Selkäliitto

text: Suomen Selkäliitto perustettiin 25. marraskuuta 1988 Heinolassa. Selkäliiton ensimmäinen jäsenlehti Nikama ilmestyi ensimmäisen kerran vuonna 1990. Vuotta myöhemmin Raha-automaattiyhdistys RAY jakoi ensimmäisen avustuksensa liiton toimintaan. Vuonna 1996 julkaistaan ensimmäinen selkäopas, Selkäkipuisen käsikirja.


title: Selkäliitto

text: Vuonna 2003 Suomen Selkäliiton Selkäneuvoja-projekti käynnistyi. Neljä vuotta myöhemmin selkäneuvojat siirtyivät projektityöntekijöistä vakituisiksi työntekijöiksi.


title: Selkäliitto

text: Vuonna 2004 liitto aloittaa koulutukset selkäyhdistysten liikuntaryhmien ohjaajille.


title: Selkäliitto

text: Vuonna 2005 Selkäneuvoja-projektin myötä julkaistiin "Selkä, seksuaalisuus ja seksi" -opas. Selkäliiton keskustelupalsta avataan.


title: Selkäliitto

text: Vuonna 2007 toimintansa aloitti valtakunnallinen selkäneuvontapuhelin.


title: Selkäliitto

text: Vuonna 2008 Selkäliitto täyttää 20 vuotta, juhlavuoden teema on "Liike on selän juhlaa."


title: Selkäliitto

text: Vuonna 2009 liitto saa ensimmäisen OKM-erityisavustuksen. Uudet oppaat Odottavan selkä ja Ryhdikäs selkä julkaistaan.


title: Selkäliitto

text: Vuonna 2010 Suomen Selkäliitto perusti selän hyvinvointiin ja hoitoon liittyviä tuotteita myyvän verkkokauppa Suomen Selkäkauppa Oy:n. Selkäliiton asiantuntijaryhmä aloitti toimintansa.


title: Selkäliitto

text: Vuonna 2013 Nikama-lehden nimi muutettiin Hyvä Selkä -lehdeksi. Sähköinen Itsehoitopolku -verkkoprojekti käynnistyi. Selkäliiton 25-vuotisjuhlavuoden teema oli "Anna aikaa selällesi."


title: Selkäliitto

text: Vuonna 2014 Suomen Selkäliitto julkaisi uuden Selkäkanava-verkkopalvelun], joka tarjoaa maksutonta tietoa selästä ja ohjeita selän itsehoitoon. Palvelu lanseerattiin Helsingissä Kampin kauppakeskuksessa 12.5.2014.


title: Selkäliitto

text: Vuonna 2015 Suomen Selkäliitto uudisti sääntönsä ja muutti samalla nimensä Selkäliitto ry:ksi. Vuoden 2015 teemana oli "Liikuta selkäsi kuntoon." Syyskokouksessa Selkäliiton uudeksi puheenjohtajaksi vuosille 2016-2017 valittiin terveystieteiden tohtori, erikoistutkija Marjo Rinne. Liiton pitkäaikainen puheenjohtaja Pirkko Heino palkittiin Selkäranka-palkinnolla. Animaatiovideot "Jumppakissan taukojumppa" ja "Tohtori Vahvaselän selkäkoulu" julkaistaan.


title: Selkäliitto

text: Vuonna 2016 Selkäliiton teema on "Tosimiehen selkätreeni". Teemalla liitto haastaa miehet huolehtimaan itsestään ja selkänsä kunnosta. Selkäliiton jäsenrekisterin mukaan selkäyhdistysten jäsenistä vain noin viidennes on miehiä, vaikka miehet kokevat selkäoireita lähes yhtä paljon kuin naiset. Tosimiehen selkätreeni -opas julkaistiin.


title: Selkäliitto

text: Vuonna 2017 Selkäliiton teemana jatkuu "Tosimiehen selkätreeni". Liiton harjoitusvideot Jumppakissa-kanavalla Youtubessa rikkovat miljoonan katselukerran rajan.


title: Selkäliitto

text: Vuosi 2018 on Selkäliiton juhlavuosi. Liitto täyttää 30 vuotta. Juhlavuoden teema on "Rakasta selkääsi – se kannattaa. Sinua." Liiton uusi strategiakausi (2018-2020) alkaa. Strategiset painotukset ovat liiton ja sen jäsenyhdistysten yhteistyön vahvistaminen sekä selkäneuvonnan ja liikuntatoiminnan monipuolistaminen.


title: Selkäliitto

text: Selkäliiton toiminta-ajatuksena on tukea ja vahvistaa jäsenyhdistystensä toimintaa ja kannustaa ihmisiä aktiivisesti huolehtimaan selän terveydestä.


title: Selkäliitto

text: Liitto antaa helposti ymmärrettävää ja käytännöllistä selkäneuvontaa eri tavoin: henkilökohtaisesti, ryhmäneuvontana, luennoilla ja verkossa (esim. Selkäkanava.fi) ja tuottaa neuvontamateriaalia.


title: Selkäliitto

text: Järjestötoiminnan kehittämiseksi liitto tukee selkäyhdistyksiä koulutuksella ja viestinnällä. Vuosittaisella teemallaan liitto kannustaa ihmisiä liikkumaan ja rohkaisee heitä mukaan selkäyhdistysten toimintaan, joka kohdentuu erityisesti terveytensä ja hyvinvointinsa kannalta riittämättömästi liikkuvien aktivoimiseen.


title: Selkäliitto

text: Selkäliitto osallistuu yhteiskunnalliseen keskusteluun ja toimii edunvalvonnassa yhteistyössä muiden järjestöjen, kuten Suomen Tule ry:n, Soveltava Liikunta SoveLi:n ja Suomen sosiaali ja terveys ry SOSTE:n kanssa.


title: Selkäliitto

text: Selkäliiton arvot ovat kannustava kohtaaminen, vahva yhteisöllisyys ja vastuullinen asiantuntijuus.


title: Selkäliitto

text: Selkäliiton toimintaa rahoittaa Sosiaali- ja terveysjärjestöjen avustuskeskus STEA Veikkauksen tuotoilla.


title: Selkäliitto

text: Selkäliittoon kuuluu 32 jäsenyhdistystä, joissa on noin 9 500 henkilöjäsentä. Selkäyhdistykset tarjoavat jäsenilleen eri puolella Suomea ohjattua liikuntaa, vertaistukea ja neuvontaa, retkiä sekä luento- ja virkistystilaisuuksia.


title: Selkäliitto

text: Selkäliitto.fi


title: Luettelo Leona Lewisin kappaleista

text: Tämä on luettelo englantilaisen laulaja-lauluntekijän Leona Lewisin kappaleista.


title: Worcester (Massachusetts)

text:
Worcester [ˈwʊstər,ˈwɨstə] on Yhdysvaltain Massachusettsin Worcesterin piirikunnassa sijaitseva kaupunki.
Kaupungissa oli vuoden 2010 väestönlaskennassa 181 045 asukasta ja suuremmalla metropolialueella 798 552. Worcester on Uuden-Englannin toiseksi suurin kaupunki heti Bostonin jälkeen.


title: Worcester (Massachusetts)

text: Worcester sijaitsee Massachusettsin osavaltion keskiosassa Blackstone River -joen varrella. Sen suurempaan metropolialueeseen kuuluvat myös viereiset Holden, Shrewsbury, Boylston, Millbury, Auburn ja Leicester. Worcester on samalla myös Worcesterin piirikunnan keskus. Idässä kaupunki rajautuu Quinsigamondin järveen. Itse kaupungin alueella on useita muita pienempiä lampia. Alueen säälle ovat tyypillisiä rajut vaihtelut. Paikallisten lumi- ja sademyrskyjen lempinimi on "nor’easters".


title: Worcester (Massachusetts)

text: Ennen eurooppalaisten tuloa seudulle alueella asuivat nipmucit. Nipmucit kutsuivat aluetta nimellä Quinsigamond. Vuonna 1673 alueelle saapuivat uudisraivaajat John Eliot ja Daniel Gookin, joiden oli tarkoitus perustaa uusi siirtolaisasutus alueelle ja kääntää alueella asuvat Amerikan alkuperäiskansa kristinuskoon. 13. heinäkuuta 1674 Gookin sai nipmuceilta noin 20 neliökilometrin kokoisen alueen, jonne englantilaiset siirtolaiset alkoivat asettua asumaan. Tajuttuaan siirtolaisten haluavan alueen kokonaan itselleen nipmucit ajoivat heidät tiehensä vuonna 1675 kuningas Philipin sodan aikana. Uusia siirtolaisia saapui kuitenkin vuonna 1713 ja paikasta tehtiin kaupunki vuonna 1722.


title: Worcester (Massachusetts)

text: Hieman ennen Yhdysvaltain vapaussodan alkua Isaiah Thomas painatti Worcesterissa brittien vastaista lehteään nimeltä "The Massachusetts Spy". Myöhemmin vuonna 1776 hän luki ensimmäisenä julkisesti Yhdysvaltain itsenäisyysjulistuksen. Sodan jälkeen Thomasin julkaisutoiminnasta kasvoi maan suurin. Hänen yhtiönsä julkaisi esimerkiksi maan ensimmäisen sanakirjan vuonna 1788. Worcesterista kasvoi tärkeä teollisuuskeskus siitäkin huolimatta, että kaupunki ei sijainnut tavalliseen tapaan purjehdittavan joen varrella. Vuonna 1800 kaupungin asukasluku oli 58 000. Teollisuuden kasvua vauhditti vuonna 1828 avautunut Blackstone Canal-kanava, joka yhdisti Worcesterin Providencen kaupunkiin Rhode Islandissa. Rautatie saapui puolestaan vuonna 1835. Vuonna 1837 William Chompton kehitti uudenlaisen kutomakoneen, jolla pystyi valmistamaan entistä monimutkaisempia tekstiilejä.


title: Worcester (Massachusetts)

text: Ennen Yhdysvaltain sisällissotaa Worcesterista tuli yksi pakenevien orjien maanalaisen rautatien asemista. Worcesterilaiset vaikuttivat Free Soil Party -puolueessa, joka ajoi Kansasin osavaltion liittymistä liittovaltioon orjuudesta vapaana osavaltiona. Kaupungissa vaikutti myös naisten äänioikeutta ajanut liike. Kaupungin teollinen kehitys jatkui sisällissodan jälkeen ja kaupunkiin alkoi myös saapua suuria määriä maahanmuuttajia esimerkiksi Kanadasta, Ruotsista, Irlannista, Puolasta, Liettuasta, Kreikasta, Armeniasta ja Syyriasta. Vuonna 1920 kaupungin asukasluku oli 179 754. Toisen maailmansodan aikana kaupungin tehtaat tuottivat tavaraa sodan tarpeisiin ja noin 27 000 paikallsita palveli asevoimissa. Vuonna 1948 laskettiin vesille kaupungin mukaan nimetty "USS Worcester".


title: Worcester (Massachusetts)

text: Worcesterin asukasluku oli suurimmillaan vuonna 1950, jolloin kaupungissa asui 203 000 henkilöä. 1960- ja 1970-luvuilla koko maan teollisuus koki kuitenkin alamäen, joka johti myös Worcesterin asukasluvun taittumiseen. Tekstiiliteollisuus muutti etelääån ja monet kaupungin asukkaat muuttivat lähiseudun asutusalueille pois keskustasta. Kaupungin talous on kuitenkin sittemmin kohentunut esimerkiksi tutkimuksen ja korkean teknologian siivittämänä.


title: Worcester (Massachusetts)

text: Worcester on nykyisin tärkeä teollisuuden, jakelun, palveluiden ja kaupan keskus. Kaupungissa on useiden eri alojen yrityksiä. Kaupungin nykyisiin teollisuuden aloihin lukeutuvat esimerkiksi metalli-, tekstiili-, elektroniikka- ja paperiteollisuus. Kasvavia aloja ovat korkean teknologian yritykset ja bioteknologia. Huomattavia työnantajia kaupungissa ovat sen monet oppilaitokset. Korkeasti koulutetut kaupungin asukkaat ovat vetäneet puoleensa myös työnantajia.


title: Worcester (Massachusetts)

text: Kotitalouksien keskimääräiset vuosittaiset ansiot Worcesterissa aikavälillä 2012–2016 olivat 45 599 Yhdysvaltain dollaria ja henkilöä kohden 25 224 dollaria. 22,1 % väestöstä eli köyhyysrajan alapuolella.


title: Worcester (Massachusetts)

text: Worcesterin asukasluku oli vuoden 2010 väestönlaskennan mukaan 181 045 ja vuoden 2017 arvion mukaan 185 677. Suuremman metropolialueen asukasluku oli vuonna 2010 798 552. Kaupungin asukkaista 69,5 % oli taustaltaan valkoisia (latinot pois lukien 57,4 %), 13,6 % afroamerikkalaisia, 0,3 % intiaaneja, 20,8 % latinoja mistä tahansa rodusta ja 7,1 % aasialaisia. 34,7 % kaupungin asukkaista puhui kotonaan jotakin muuta kieltä kuin englantia ja 21,5 % kaupungin asukkaista oli syntynyt ulkomailla.


title: Worcester (Massachusetts)

text: Worcesterissa sijaitseva vuonna 1843 perustettu College of the Holy Cross on Uuden Englannin vanhin katolilainen college. Muita kaupungin korkeamman asteen oppilaitoksia ovat Worcester Polytechnic Institute, Worcester State College, Clark University, Assumption College ja Becker Collegen Worcesterin kampus.


title: Antonia (nimi)

text: Antonia on naisen etunimi, latinalaisen Antonius-nimen tai sen lyhentymän Antonin naispuolinen vastine.


title: Antonia (nimi)

text: Suomessa Antonia-nimen on Väestörekisterikeskuksen tilastojen mukaan saanut vuoden 2016 loppuun mennessä 840 naista. Nimeä ei ole suomenkielisessä kalenterissa, mutta suomenruotsalaisen kalenterin mukaan Antonian nimipäivä on 17. tammikuuta, joka on myös Antonin nimipäivä sekä suomen- että ruotsinkielisessä kalenterissa.


title: INDAV

text: INDAV Oy on vuonna 1990 perustettu audiovisuaaliseen tuotantoon erikoistunut yritys, jonka toimitilat ja studio sijaitsevat Lauttasaaressa, Helsingissä. Tuotantoyhtiön asiakkaita ovat pk-yritykset, kansainväliset konsernit, yhdistykset ja liitot sekä viestintä- ja mainostoimistot.


title: INDAV

text: INDAV sai alkunsa jo 1960-luvulla Wärtsilän mediaosastona, josta se myöhemmin yhtiöityi omaksi yritykseksi. Tuotantoyhtiö aloitti toimintansa erikoistuen raskaan teollisuuden, meri-, lasi- ja keramiikkateollisuuden alojen valokuva- ja videotuotantoon.


title: INDAV

text: Yrityksen päätuotteita ovat mm. yritys- ja tuote-esittelyt, teollisuuskuvaukset, tapahtumataltioinnit, katsaukset ja tuotantoprosessien kuvaukset. INDAVilla on lisäksi laaja kuva-arkisto, joka sisältää materiaalia suomalaisesta teollisuudesta ja muotoilusta 1960-luvulta lähtien.


title: Minnetonka (Minnesota)

text: Minnetonka on Minneapolisin ja St. Paulin kaupunkien muodostaman Twin Cities -metropolialueen länsilaidalla oleva kaupunki Yhdysvaltojen Minnesotan osavaltiossa, Hennepinin piirikunnassa. Nimestään huolimatta kaupungilla on nykyään vain lyhyt raja Minnetonkajärven ("Lake Minnetonka") rannalla "Grays Bayn" kohdalla.


title: Minnetonka (Minnesota)

text: Minnetonka oli Amerikan alkuperäisväestön pyhää metsästysmaata, jonne syntyi ensimmäistä asutusta 1850-luvulla intiaanien kanssa tehdyn sopimuksen myötä. Väestöä saapui Yhdysvaltojen itärannikolta ja Euroopasta saapuvien siirtolaisten myötä lisää. Deephaven, Wayzata, Hopkins ja St. Louis Park itsenäistyivät Minnetonkan townshipista, minkä johdosta Minnetonkan pinta-ala pieneni 93 neliökilometristä nykyiseen 73 neliökilometriin. Vuonna 1940 Minnetonkan väkiluku oli 6466 asukasta, mutta se kasvoi toisen maailmansodan jälkeen kovalla vauhdilla. Vuonna 1956 Minnetonka muuttui virallisesti kyläksi (village), mikä juridisesti pysäytti myös järjestäytymättömän townshipin pilkkomisen. Minnetonkan väkiluku oli vuonna 1956 jo 15 600 ja 25 000 vuonna 1960. Kylä kasvoi ja sen myötä myös hallinnon tehtävät. Yli 30 000 asukkaan Minnetonkasta tulikin kaupunki vuonna 1968. Väkiluku jatkoi kasvamistaan 1990-luvun alkuun, jolloin se asettui noin 50 000 kohdalle.


title: Papuanvuoripenkoja

text: Papuanvuoripenkoja ("Androphobus viridis") eli aiemmalta nimeltään vuorimaatimali on laulupenkojien heimoon kuuluva varpuslintu.


title: Papuanvuoripenkoja

text: Papuanvuoripenkojaa tavataan Indonesiassa ja Papua-Uudessa-Guineassa. Lajista tunnetaan vain muutamia esiintymiä. Se tunnetaan huonosti ja on luokiteltu puutteellisesti tunnetuksi.


title: Enmac

text: Enmac Oy on suomalainen mekaniikan suunnittelupalveluihin ja projektien johtamiseen keskittynyt yritys. Sen liiketoiminta-alueita ovat tuotekehitys, tekninen suunnittelu, laitos- ja prosessisuunnittelu sekä asiantuntijapalvelut.


title: Enmac

text: Vuodessa Enmac Oy toteuttaa noin 150 erikokoista toimeksiantoa eri toimialoille.


title: Enmac

text: Enmac Oy on perustettu vuonna 1983. Toimipisteet sijaitsevat Tampereella ja Kotkassa. Palveluksessa on 60 henkilöä.


title: Minnetonka

text: Minnetonka voi viitata ainakin seuraaviin:


title: Mustakurkkupenkoja

text: Mustakurkkupenkoja ("Psophodes nigrogularis") eli aiemmalta nimeltään kitinätimali on laulupenkojien heimoon kuuluva varpuslintu.


title: Mustakurkkupenkoja

text: Mustakurkkupenkojaa tavataan Australian etelä- ja lounaisosissa. Lajin kannaksi arvioidaan 13 500 täysikasvuista yksilöä. Se on luokiteltu elinvoimaiseksi.


title: Arthouse Cinema Niagara

text: Arthouse Cinema Niagara on Pirkanmaan Elokuvakeskus ry:n omistama yksityinen elokuvateatteri. Niagara esittää vuosittain normaaliohjelmistossa ja erikoissarjoissa kotimaisia ja ulkomaisia elokuvia.


title: Arthouse Cinema Niagara

text: Vuosittaiseen erikoisohjelmistoon kuuluu muun muassa useiden eri maiden elokuvia esittelevät erikoissarjat sekä Kansallisen Audiovisuaalisen Instituutin esityssarjat.


title: Arthouse Cinema Niagara

text: Niagara toimii myös Cinemadrome-festivaalin tapahtumapaikkana ja Tampereen Elokuvajuhlien yhtenä esityspaikkana.


title: Arthouse Cinema Niagara

text: Saleja on yksi, johon mahtuu 128 henkilöä. Näytöksiin ei myydä erikseen merkattuja paikkalippuja, vaan yleisö saa valita vapaasti paikkansa saliin tultuaan.


title: Arthouse Cinema Niagara

text: Aulakahvilassa on ennen näytöksiä mahdollisuus esimerkiksi kahvin tai viinin ostamiseen.


title: Arthouse Cinema Niagara

text: Elokuvateatterin yhteydessä toimiva baarimainen kahvila Arthouse Cafe Kehräsaari on avoinna päivittäin.


title: Arthouse Cinema Niagara

text: Salissa on kaksipyörätuolipaikkaa, ja pyörätuoliasiakkaan mukana tuleva saattaja pääsee elokuvaan maksutta. Lipunmyyntipisteelle ja saliin tultaessa on noin 5 cm kynnykset. Henkilökunta ohjeistaa ja avustaa tarvittaessa.


title: Arthouse Cinema Niagara

text: Arthouse Cinema Niagara sijaitsee Tampereella Kehräsaaressa.


title: Duettopenkoja

text: Duettopenkoja ("Psophodes cristatus") eli aiemmalta nimeltään kuorotimali on laulupenkojien heimoon kuuluva varpuslintu.


title: Duettopenkoja

text: Duettopenkojaa tavataan kotoperäisenä Australiassa. Lajin on raportoitu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.


title: Lymypenkoja

text: Lymypenkoja ("Psophodes occidentalis") eli aiemmalta nimeltään helinätimali on laulupenkojien heimoon kuuluva varpuslintu.


title: Lymypenkoja

text: Lymypenkojaa tavataan Australian keski- ja länsiosissa. Lajin on raportoitu olevan paikallisesti yleinen. Sen kannankehitys on laskeva, mutta lajin ei uskota olevan vaarassa, ja se on luokiteltu elinvoimaiseksi.


title: Blues Lovers

text: Blues Lovers ry, viralliselta nimeltään Pirkanmaan bluesyhdistys – Blues Lovers ry, on pirkanmaalainen blues- ja rootsmusiikin tukiyhdistys.


title: Blues Lovers

text: Pirkanmaan bluesyhdistys – Blues Lovers ry perustettiin ensimmäisen kerran Tampereen Tullikamarin Klubilla 17. joulukuuta 1989. Yhdistyksen ensimmäiseksi puheenjohtajaksi valittiin Waldemar Wallenius, joka myös ideoi yhdistyksen nimen. Järjestettyjen tapahtumien nimeksi tuli Klubi Blues. Vuodesta 1990 lähtien järjestettiin myös vuosittaisia Talviblues-nimisiä tapahtumia. Näitä järjestämässä oli mukana liikemies ja bluesharrastaja Chip Covington. Muita tapahtumia olivat kesäisin järjestetyt ruokateemalla höystetyt Louisiana Cajun Partyt, sekä perjantaisin Laukontorin Pub Armadassa järjestetyt jamit.


title: Blues Lovers

text: Vuoden 1992 Klubi Bluesin jälkeen Chip Covington vetäytyi yhteistoiminnasta päättäen myös Talviblues-kiertueet. Myös Klubi-iltojen suosio alkoi laskea. Blues Lovers sulautettiin 1990-luvun puolivälissä useamman musiikkiyhdistyksen yhteisyhdistykseen Trefeen ja lakkasi olemasta.


title: Blues Lovers

text: 2000-luvulla kiinnostus pirkanmaalaisiin blues-tapahtumiin kääntyi kasvuun. Kehitystä tukemaan päätettiin käynnistää Pirkanmaan Blues Lovers ry:n toiminta uudestaan. Yhdistys rekisteröitiin uudelleen 11. kesäkuuta 2008.